Agong nasihat semua pihak amalkan demokrasi bermusyawarah

KUALA LUMPUR 13 Sept – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menasihatkan semua pihak supaya mengamalkan demokrasi bermusyawarah dalam mencari penyelesaian kepada apa jua permasalahan.

Justeru, Seri Paduka menyambut baik keterbukaan kerajaan memberi peluang kepada pelbagai pihak termasuk Ahli Parlimen untuk melibatkan diri dalam tadbir urus negara.

“Beta turut menyambut baik dan amat menghargai usaha-usaha ke arah merealisasikan pendekatan baharu kerjasama dwipartisan antara semua pihak yang bakal membentuk landskap politik baharu dan membawa perubahan dalam sistem pentadbiran negara,” titah Seri Paduka pada Istiadat Pembukaan Penggal Keempat Parlimen ke-14 hari ini.

Menyifatkan kematangan seumpama itu didambakan seluruh rakyat, Al-Sultan Abdullah bertitah perpaduan, kesepakatan dan kebersamaan yang erat bagaikan sebuah ‘Keluarga Malaysia’, negara akan dapat mengharungi pelbagai cabaran dan dugaan.

“Ambillah nasihat pepatah Melayu lama yang berbunyi biduk lalu kiambang bertaut, sesungguhnya yang menang tidak menang semua dan yang kalah tidak kalah semua,” titah Seri Paduka.

Al-Sultan Abdullah turut menyeru semua Ahli Parlimen agar mengembalikan fokus kepada usaha memerangi pandemik COVID-19 serta membawa kembali sinar kepada rakyat dan negara yang terlalu lama dibelenggu isu kesihatan dan kemurungan ekonomi.

Seri Paduka bertitah sebarang bibit pertelingkahan hendaklah segera dihentikan supaya Malaysia kekal sebagai sebuah negara yang aman, harmoni dan bersatu padu.

“Ratusan pucuk surat telah beta terima daripada rakyat beta yang merintih penuh duka dengan seribu harapan agar sinar perubahan dapat mereka kecapi dengan segera bagi meneruskan kehidupan seharian seperti biasa.

“Nasihat beta kepada semua Ahli-Ahli Yang Berhormat, jangan sama sekali meletakkan masa depan negara dan rakyat beta sebagai taruhan dalam percaturan untuk mencapai agenda tertentu,” titah Seri Paduka.

Bersempena sambutan hari Malaysia yang bakal dirai pada 16 September ini, Seri Paduka juga menyeru Ahli Parlimen dan seluruh rakyat untuk menghayati sejarah kemerdekaan dan pembentukan persekutuan Malaysia supaya sentiasa mempunyai asas patriotisme dan semangat cintakan negara yang tinggi.

Berkongsi situasi politik negara sebelum ini, Al-Sultan Abdullah bertitah negara menyaksikan peletakan jawatan Perdana Menteri kelapan Tan Sri Muhyiddin Yassin pada 16 Ogos lepas, kali kedua dalam tempoh pemerintahan Seri Paduka.

Seperti yang berlaku pada 2020 ekoran peletakan jawatan Perdana Menteri ketujuh Tun Dr Mahathir Mohamad, Seri Paduka bertitah amanah berat untuk memilih dan melantik Perdana Menteri kesembilan telah dilaksana dengan berpandu kepada Perlembagaan Persekutuan.

“Selaras dengan konsep Raja Berperlembagaan dan demokrasi berparlimen, beta telah memberi peluang kepada semua 220 Ahli-Ahli Dewan Rakyat untuk menamakan menerusi surat akuan seorang Ahli Dewan Rakyat yang diberi kepercayaan untuk dilantik sebagai Perdana Menteri,” titah Al-Sultan Abdullah.

Seri Paduka bertitah setelah mendapati 114 Ahli Dewan Rakyat memberi kepercayaan dengan kerelaan mereka sendiri serta tanpa sebarang paksaan, Ahli Parlimen Bera Datuk Seri Ismail Sabri Yaakob dilantik sebagai Perdana Menteri kesembilan.

Dalam titah ucapan itu, Al-Sultan Abdullah turut menzahirkan penghargaan kepada Muhyiddin dan barisan Ahli Jemaah Menteri lepas yang menerajui pentadbiran negara mengharungi cabaran pandemik COVID-19 yang getir.

Mengakhiri titah ucapan, Seri Paduka turut berkenan menitipkan tiga rangkap pantun sebagai pesanan tulus ikhlas buat Ahli-Ahli kedua-dua dewan yang antaranya supaya mereka ikhlas berbakti agar rakyat tidak gusar dan bimbang selain memartabatkan semula maruah negara.


Operasi SAR kesan lelaki dikhuatiri lemas di Sungai Pisang diperluas lapan km

KUALA LUMPUR, 14 Feb – Operasi mencari dan menyelamat (SAR) seorang lelaki yang dikhuatiri lemas di Sungai Pisang, Batu 12, Gombak, di sini, Ahad lepas, kini diperluaskan kepada radius lapan kilometer.

Pengarah Jabatan Bomba dan Penyelamat Selangor Datuk Norazam Khamis berkata bomba kini memfokuskan pencarian ke tempat takungan air berkumpul dari lokasi kejadian.

“Operasi SAR hari ini bagi mencari mangsa disertai 15 anggota bomba dan bermula pada 8 pagi tadi, kami mengharapkan agar mangsa segera ditemukan,” katanya kepada Bernama hari ini.

Sementara itu, tinjauan Bernama di lokasi kejadian mendapati laluan orang awam ke Sungai Pisang untuk beriadah ditutup dan dikawal ketat pihak polis, susulan operasi SAR berkenaan.


Mahasiswa B40 terima bantuan tablet tahun depan

KUALA LUMPUR 29 Okt – Seramai 600,000 mahasiswa B40 layak menerima bantuan tablet menerusi Inisiatif Peranti Siswa Keluarga Malaysia mulai tahun hadapan.

Menteri Kewangan, Tengku Datuk Seri Zafrul Tengku Abdul Aziz berkata, peruntukan sebanyak RM450 juta itu akan dimanfaatkan menerusi syarikat telekomunikasi terpilih di negara ini.


Di sebalik kontroversi, Melaka United masih harmoni

Pengurus Pasukan Muhammad Akram Abdullah berkata, walaupun dikaitkan dengan beberapa isu seperti tunggakan gaji dan berita ketua jurulatih, Risto Vidakovic ditamatkan kontrak, ia tidak menjejaskan rentak dan mental pasukan menghadapi saingan Liga Super.

“Tidak timbul soal keharmonian atau tidak di dalam pasukan Melaka United kerana isu tunggakan gaji sehingga tiga bulan seperti yang tular adalah tidak benar.

“Hubungan di antara ahli-ahli pasukan dilihat kekal harmoni sama ada di dalam mahupun di luar padang dan semangat pemain ketika ini dilihat cukup tinggi untuk menghadapi saingan Liga Malaysia,” katanya kepada Melaka Hari Ini.

Baru-baru ini, Melaka United terpalit dengan dakwaan tunggakan gaji sehingga tiga bulan seperti yang dimaklumkan Vidakovic dalam sidang media selepas kekalahan pada aksi menentang Sabah FC di Stadium Hang Jebat 5 April lalu.

Bagaimanapun, Ketua Pegawai Eksekutif Melaka United Datuk Seri Justin Lim tampil menjelaskan tunggakan gaji pemain hanyalah sebulan dan ia sudah dilunaskan sebelum aksi menentang Kuala Lumpur City FC.

Hari ini, media melaporkan Vidakovic telah ditamatkan kontrak atas persetujuan bersama susulan prestasi hambar pasukan yang hanya mencatat satu keputusan seri dan tiga kekalahan dalam empat aksi awal Liga Super musim 2022.


Liga Super dikembalikan, Liga Premier dihentikan sementara bermula 2023

PETALING JAYA, 20 Julai – Liga Malaysia (Liga-M) akan melalui penstrukturan yang menyaksikan penyertaan 18 pasukan dalam saingan Liga Super manakala Liga Premier dihentikan sementara bermula musim 2023.

Melalui penstrukturan itu, saingan Liga Simpanan diperkenalkan mulai musim depan melibatkan kesemua 18 pasukan Liga Super 2023 yang perlu menyediakan skuad Bawah 23 Tahun (B-23) masing-masing bagi saingan tersebut.

Presiden MFL Datuk Ab Ghani Hassan berkata usul penstrukturan itu dipersetujui kesemua 21 rakan kongsi terdiri daripada 12 pasukan Liga Super dan sembilan wakil Liga Premier sedia ada pada Mesyuarat Rakan Kongsi Liga Luar Biasa Ketiga yang berlangsung hari ini.

Katanya, penstrukturan itu antara lain menawarkan minit permainan lebih tinggi dan jumlah perlawanan kompetitif lebih banyak kepada pemain selain meningkatkan nilai komersial saingan liga tempatan yang akan memberi manfaat kepada semua pihak.

“Agenda ini boleh membawa skuad Harimau Malaya untuk lebih berdaya saing di peringkat antarabangsa. Dari sudut komersial sudah tentu dengan lebih perlawanan bukan sahaja MFL, malah pasukan dapat kelebihan dari aspek penajaan,” katanya pada sidang media selepas mempengerusikan mesyuarat itu, hari ini.

Pelaksanaan penstrukturan Liga-M itu menyaksikan setiap pasukan Liga Super 2023 akan beraksi 34 perlawanan semusim berbanding hanya 22 perlawanan ketika ini.

Pada masa sama, Ab Ghani berkata penstrukturan itu juga bagi menyelaras setiap pasukan untuk mempunyai skuad simpanan yang konsepnya seperti feeder team dimiliki Johor Darul Ta’zim (JDT), Selangor FC dan Terengganu FC.

“Maka kita selaraskan dengan wujudnya Liga Simpanan dengan ia dilihat adil untuk semua pasukan yang terlibat dalam liga musim depan,” katanya.

Ketika ini, sebanyak 12 pasukan bertanding dalam Liga Super sementara 10 dalam Liga Premier yang menyaksikan pasukan kedua-dua liga berkenaan masing-masing menempuh 22 dan 18 aksi semusim.

Penstrukturan bermula musim depan menyaksikan enam pasukan Liga Premier akan dinaikkan kepada Liga Super, namun dua pasukan terbawah perlu bermain aksi ‘play-off’ menentang dua pasukan terbaik daripada Liga M3, yang juga saingan liga tertinggi peringkat amatur di Malaysia.

Sekiranya berjaya layak ke Liga Super musim depan, pasukan daripada Liga M3 perlu melengkapkan proses pelesenan kelab yang akan dinilai MFL.

Sementara skuad Projek Persatuan Bolasepak Malaysia (FAM)-Majlis Sukan Negara (MSN) yang dikhususkan untuk pembangunan pemain muda negara dan beraksi dalam Liga Premier ketika ini akan mengisi slot ke-19 pasukan dalam Liga Simpanan.

Dalam pada itu, bermula musim depan MFL menetapkan format baharu pendaftaran sembilan pemain import kepada kesemua pasukan Liga Super meskipun MFL akan mengikut ketetapan Konfederasi Bolasepak Asia (AFC) dalam penggunaan enam pemain import.

Namun, badan pentadbir Liga-M itu kekal dengan hanya menbenarkan lima pemain import di atas padang iaitu tiga tambah satu kuota pemain Asia dan satu slot pemain ASEAN pada satu masa dengan hanya tambahan seorang pemain di bangku simpanan bertujuan menjaga slot pemain tempatan.

Mengulas lanjut, Ab Ghani berkata membuat penyusunan jadual adalah antara cabaran terbesar MFL tetapi pihaknya sudah mempunyai strategi untuk memastikan kelancaran saingan musim depan melalui beberapa siri bengkel yang akan dianjurkan pihaknya bersama kesemua pasukan terlibat.


Perdagangan Malaysia teruskan trajektori meningkat pada Feb 2022 – Azmin

KUALA LUMPUR, 18 Mac – Perdagangan Malaysia meneruskan trajektori meningkatnya pada Februari 2022, mencatatkan pertumbuhan dua digit bagi perdagangan, eksport, import dan lebihan perdagangan, kata Menteri Kanan Perdagangan Antarabangsa dan Industri Datuk Seri Mohamed Azmin Ali.

Beliau berkata perdagangan meningkat sebanyak 17.5 peratus kepada RM184.75 bilion berbanding Februari 2021, menandakan pertumbuhan dua digit bagi 13 bulan berturut-turut.

Menurutnya, eksport melepasi paras RM100 bilion meningkat sebanyak 16.8 peratus kepada RM102.27 bilion, pertumbuhan dua digit bagi tujuh bulan berturut-turut manakala import berkembang 18.4 peratus kepada RM82.48 bilion dan lebihan perdagangan tumbuh 10.7 peratus kepada RM19.79 bilion.

“Pertumbuhan eksport disokong oleh penghantaran tinggi produk elektrik dan elektronik (E&E) yang dipacu oleh trend pendigitalan global serta minyak sawit dan produk pertanian berasaskan minyak sawit.

“Eksport ke pasaran utama, terutamanya ASEAN, China, Kesatuan Eropah (EU) dan Jepun, merekodkan pertumbuhan dua digit,” katanya dalam satu kenyataan yang dikeluarkan oleh Perbadanan Pembangunan Perdagangan Luar Malaysia (MATRADE) hari ini.

Mohamed Azmin berkata perdagangan, eksport dan import bulan ke bulan masing-masing susut sebanyak 9.2 peratus, 7.9 peratus dan 10.8 peratus, berikutan hari bekerja yang singkat dan musim perayaan pada bulan Februari, manakala lebihan perdagangan meningkat sebanyak 6.6 peratus.

Perdagangan melonjak sebanyak 21.4 peratus tahun ke tahun kepada RM388.33 bilion; dengan eksport naik 20.4 peratus tahun ke tahun kepada RM213.34 bilion, import meningkat 22.6 peratus tahun ke tahun kepada RM174.99 bilion dan lebihan perdagangan menokok 11.2 peratus tahun ke tahun kepada RM38.35 bilion.

Produk elektrik dan elektronik menyumbang 38.8 peratus daripada jumlah eksport iaitu sebanyak RM39.65 bilion, meningkat 25.8 peratus tahun ke tahun daripada Februari 2021, manakala eksport produk petroleum naik 9.6 peratus tahun ke tahun kepada RM7.32 bilion, menyumbang 7.2 peratus daripada jumlah eksport.

Sementara itu, kimia dan produk kimia berkembang sebanyak 28.2 peratus tahun ke tahun kepada RM6.64 bilion, menyumbang 6.5 peratus daripada jumlah eksport.

Minyak sawit dan produk pertanian berasaskan minyak sawit melonjak sebanyak 58.9 peratus tahun ke tahun kepada RM6.26 bilion atau 6.1 peratus daripada jumlah eksport dan pembuatan logam meningkat 31.8 peratus tahun ke tahun kepada RM4.95 bilion atau 4.8 peratus daripada jumlah eksport.

“Pada Februari 2022, perdagangan dengan ASEAN menyumbang 27.6 peratus daripada jumlah perdagangan Malaysia, meningkat sebanyak 24.6 peratus tahun ke tahun kepada RM51.03 bilion,” katanya.

Semasa bulan tersebut, perdagangan dengan China, yang mewakili 17.4 peratus daripada jumlah perdagangan Malaysia, meningkat sebanyak 11.9 peratus tahun ke tahun kepada RM32.18 bilion.

Eksport ke China mencatatkan pertumbuhan 19.2 peratus tahun ke tahun kepada RM15.28 bilion susulan eksport tinggi produk E&E serta kimia dan produk kimia, manakala import dari negara tersebut meningkat sebanyak enam peratus kepada RM16.9 bilion.

Mohamed Azmin berkata perdagangan dengan EU yang menyumbang 8.1 daripada jumlah perdagangan Malaysia pada Februari 2022, berkembang sebanyak 17.8 peratus tahun ke tahun kepada RM15.03 bilion.

Beliau berkata eksport ke EU meningkat sebanyak 18.5 peratus kepada RM9.17 bilion — pertumbuhan dua digit bulan kelima berturut-turut, dipacu oleh eksport tinggi produk E&E serta minyak sawit dan produk berasaskan minyak sawit.


‘Roti canai terbang’ sajian mata dan selera pelanggan

AYER MOLEK 16 Disember – Seakan babak filem Lagi-Lagi Senario, itu suasana di kedai makan Roti Terbang Pojie apabila pengunjung ‘disajikan’ dengan aksi dua beradik yang ‘menerbangkan’ roti canai.

Dengan gaya bersahaja, aksi roti canai terbang dipersembahkan Muhamad Fauzi Mohd Nor, 40, dan adiknya Muhamad Fadhilah Mohd Nor,27, nyata mencuri tumpuan pengunjung yang singgah menjamu selera.

Muhamad Fauzi berkata sejak 10 tahun lalu dia sentiasa berlatih untuk memantapkan lagi kemahirannya itu, sekali gus menjadi penarik tambahan pelanggan singgah ke gerai diusahakan selain menjaga kualiti dan keenakkan hidangan disediakan.

“Semuanya bermula apabila saya melihat cara piza disediakan, jadi untuk memahirkan diri saya berlatih. Selain itu saya cabar diri untuk masuk pertandingan hingga ke peringkat kebangsaan.

“Hasil kesungguhan saya dilamar untuk bekerja di Melbourne, Australia. Selepas tujuh tahun bekerja di sana sebagai penebar roti canai, akhirnya pada 2018 saya pulang ke Malaysia dan daripada situ terfikir untuk membuka perniagaan sendiri serta mengetengahkan kemahiran yang ada.

“Semasa di Melbourne, aksi roti canai terbang ini mendapat sambutan jadi saya fikir kenapa tidak dilakukan di sini. Alhamdulillah, selepas tiga tahun beroperasi masih ramai yang singgah masih mendapat sambutan,” katanya ketika ditemui di gerainya di Bukit Lintang, di sini, baru-baru ini.

Selain roti canai terbang, dia turut menampilkan kelainan dengan memperkenalkan hidangan roti Hawai atau roti piza yang menggabungkan citarasa barat dan Melayu .

“Sudah banyak kedai yang tawarkan roti sarang burung atau burito, jadi saya tawarkan roti canai menggunakan inti ayam berempah seperti piza.

“Saya tidak sangka, ramai yang minat dan mendapat sambutan. Berdasarkan pengalaman sepanjang bekerja negara orang saya dapati makanan Melayu memang diminati dan digemari,” katanya.


Kelonggaran rentas negeri beri manfaat kepada institusi kekeluargaan – Ismail Sabri

KUALA LUMPUR 8 Ogos – Kelonggaran merentas daerah dan negeri bagi pasangan jarak jauh dan ibu bapa yang melengkapkan vaksinasi untuk berjumpa anak-anak di bawah umur 18 tahun bermula Selasa depan memberi banyak manfaat kepada institusi kekeluargaan di negara ini.

Timbalan Perdana Menteri Datuk Seri Ismail Sabri Yaacob berkata, anak-anak yang sedang membesar tidak seharusnya terpisah terlalu lama daripada ibu bapa mereka.

“Begitu juga kepada ibu bapa yang ingin bertemu dengan anak yang berumur 18 tahun dan ke bawah,” menurutnya dalam hantaran di laman Facebook rasmi beliau.

Ismail Sabri turut memberi jaminan bahawa cadangan serta rintihan semua pihak termasuk yang diluahkan di ruangan komen akaun media sosial beliau akan dibawa ke mesyuarat seterusnya.

Perdana Menteri Tan Sri Muhyiddin Yassin hari ini mengumumkan kemudahan bagi individu yang telah menerima vaksinasi lengkap termasuk kebenaran melaksanakan solat berjemaah di surau dan masjid serta merentas daerah atau negeri bagi pasangan suami isteri jarak jauh selain ibu bapa untuk berjumpa anak-anak di bawah umur 18 tahun.


Pelan tindakan DSMN 2021-2025 jamin siap siaga hadapi krisis sekuriti makanan

KUALA LUMPUR 9 Jun – Pelan Tindakan Dasar Sekuriti Makanan Negara (DSMN) 2021-2025 yang diperakukan pada Mesyuarat Jawatankuasa Kabinet Mengenai Dasar Sekuriti Makanan Negara semalam, dapat menjamin kesiapsiagaan Malaysia dalam menghadapi krisis sekuriti makanan.

Kementerian Pertanian dan Industri Makanan dalam kenyataan hari ini berkata, pelan itu menumpukan kesemua empat dimensi sekuriti makanan, seiring dengan Pertubuhan Makanan dan Pertanian (FAO), iaitu ketersediaan, akses, penggunaan serta kestabilan dan kemapanan.

Pelaksanaan pelan tindakan menerusi 15 strategi dan 96 inisiatif itu dijangka menyumbang kepada keberadaan makanan yang selamat dengan harga berpatutan, peningkatan pengeluaran makanan secara domestik, pengurangan kebergantungan pada import makanan dan guna tenaga asing.

Menurut kementerian itu, pelan tersebut meliputi lima teras strategik iaitu perluasan penggunaan teknologi; pemerkasaan kajian dan penyelidikan; pemerkasaan data sekuriti makanan; perluasan kolaborasi strategik; serta pengukuhan governans jabatan dan agensi.

Sementara itu, mesyuarat yang dipengerusikan Perdana Menteri Tan Sri Muhyiddin Yassin secara sidang video berkenaan juga secara dasar bersetuju mengenai langkah kawalan dan penguatkuasaan berkaitan aktiviti import dan transit produk haiwan.

“Mesyuarat juga bersetuju mekanisme baharu bagi menangani isu kekurangan bekalan dan memastikan harga bawang di Malaysia akan jadi lebih stabil,” katanya.

Selain itu, kertas makluman mengenai status pelaksanaan program Smart Sawah Berskala Besar (Smart SBB) serta prestasi Malaysia dalam Indeks Sekuriti Makanan Global (GFSI) 2020 juga dibentangkan dalam mesyuarat pada kali ini.

“Secara keseluruhan, prestasi sekuriti makanan negara berada dalam kedudukan yang baik. Inisiatif digariskan dalam Pelan Tindakan DSMN 2021-2025 turut mengambil kira analisis terhadap sekuriti makanan Malaysia berdasarkan GFSI,” katanya.

Menurut kenyataan itu, kementerian menerusi Rancangan Malaysia Ke-12, antara lain akan memberi penekanan kepada inisiatif untuk meningkatkan produktiviti serta memperkukuh rantaian nilai makanan.

“Kerajaan akan meneruskan usaha untuk memastikan bekalan makanan negara kekal terjamin dalam apa jua keadaan ke arah meningkatkan kesihatan dan kesejahteraan hidup rakyat, terutamanya di kala negara mengharungi pandemik COVID-19,” katanya.


Gol minit akhir buat Melaka United berputih mata

HAJAT Melaka United untuk mengutip tiga mata di laman sendiri lebur apabila terikat 1-1 dengan Petaling Jaya City FC di Stadium Hang Jebat, sebentar tadi.

Ia selepas skuad kendalian Zainal Abidin Hassan yang sedang selesa mendahului satu gol hasil jaringan Romel Morales dibolosi pada minit-minit akhir perlawanan.

M Kogileswaran menjadi duri dalam daging buat Melaka United apabila berjaya menjaringkan gol buat pasukan pelawat hanya beberapa saat sebelum wisel penamat dibunyikan.

Dalam aksi yang berlangsung dalam hujan renyai itu, Melaka United dilihat lebih mendominasi perlawanan pada babak pertama menerusi beberapa percubaan berbahaya ke arah gol lawan.

Seawal minit pertama Uche Agba sudah menguji gawang PJ City FC yang dikemudi Kalamullah Alhafiz Mat Rowi, namun percubaannya sedikit lemah dan berjaya ditangkap kemas.

Selepas itu, beberapa lagi percubaan cuba direncana pasukan tuan rumah menerusi gandingan Agba dan Soni Norde, namun kesemuanya gagal menerjah jaring.

Sesekali, ada asakan cuba dilakukan pelawat, namun ia gagal diterjemah menjadi gol dan membuatkan keputusan seri tanpa jaringan kekal pada 45 minit pertama perlawanan.

Semuanya berpunca daripada tindakan bijak Wan Amirul Afiq Wan Ab Rahman yang berjaya mencuri bola dalam situasi satu lawan satu sebelum melorongkannya kepada Morales yang sudah menunggu di sebelah kiri pintu gol.

Ketinggalan satu gol, anak buah K. Devan mula memperkemas permainan dan melakukan asakan ke kubu tuan rumah bagi mencari gol penyamaan.

Gol yang diinginkan pelawat hadir pada masa kecederaan hasil jaringan M. Kogileswaran yang memanfaatkan situasi kucar-kacir di gawang tuan rumah, dan berjaya menewaskan Khairul Fahmi Che Mat.

Keputusan seri itu bagaimanapun masih skuad Hang Tuah naik ke tangga keempat Liga Super dengan mengutip 11 mata daripada lapan perlawanan ekoran dua perlawanan melibatkan Kedah dan Sabah serta PDRM dan Perak terpaksa ditangguhkan atas sebab-sebab tertentu.


Cari pendekatan baharu cipta tawaran untuk pelancong wanita

KUALA LUMPUR July 9 – Menteri Pelancongan, Seni dan Budaya Datuk Seri Nancy Shukri menggesa lebih ramai pemain industri itu untuk melihat pendekatan baharu dalam mencipta tawaran bagi memenuhi kehendak pelanggan wanita.

Bercakap pada Forum Korporat, Pusat Pelancongan Islam (ITC) bertemakan ‘Wanita Dalam Ekonomi Pelancongan Islam’ yang berlangsung secara maya semalam, beliau memuji ITC kerana memainkan peranan dalam membangunkan Malaysia sebagai destinasi pelancongan yang selamat dengan mengungguli konsep pelancongan dan hospitaliti mesra Muslim.

“Meskipun konsep tersebut didukung oleh keperluan dan kehendak berasaskan kepercayaan bagi pelancong Islam, ia turut merangkumi keutamaan berhubung keselamatan, privasi dan keselesaan pelancong wanita,” katanya.

Dalam ucapannya, Nancy berkata antara usaha utama ITC ialah program Pengiktirafan Kemudahan Mesra Muslim (MFAR) dengan mengiktiraf hotel dan resort yang menawarkan keperluan pasaran pelancong Islam termasuk menyediakan kemudahan berasingan berdasarkan jantina seperti kolam renang dan gim.

Setakat ini, katanya sejumlah 44 hotel di Malaysia telah diiktiraf oleh ITC di bawah program MFAR termasuk rangkaian tempatan dan jenama antarabangsa.

Beliau berkata usaha ITC itu telah menyumbang ke arah menjadikan Malaysia sebagai Destinasi Mesra Muslim bagi Wanita paling popular dalam Laporan Mastercard-Crescentrating 2019 ‘Muslim Women in Travel.’

Melangkah ke hadapan, Nancy berkata kementerian itu menyokong usaha ITC dalam membangunkan garis panduan untuk produk, hospitaliti dan perkhidmatan mesra Muslim lain dalam industri pelancongan.

Beliau berkata garis panduan itu juga akan memberi manfaat kepada pelancong wanita tanpa mengira agama dengan mengutamakan privasi dan keselamatan mereka semasa melancong ke Malaysia.

Menyentuh pembabitan wanita dalam industri pelancongan, Nancy berkata kumpulan itu sering tertumpu kepada pekerjaan berkemahiran rendah atau tidak rasmi dalam sektor itu sehingga mengehadkan kemampuan mereka untuk menyerap kejutan ekonomi seperti kesan pandemik COVID-19 yang tidak dijangka.

Katanya oleh itu, acara seperti forum itu akan mencari jalan untuk menjadikan pelancongan sebagai sesuatu yang lebih selamat, inklusif, bermakna dan lestari kepada golongan wanita yang semakin ramai melibatkan diri dalam industri tersebut sama ada sebagai pengamal mahupun pelancong.


Malaysia berhasrat tingkat usaha dengan UAE bangunkan vaksin COVID-19

KUALA LUMPUR, 29 Dis – Malaysia berhasrat untuk meningkatkan usaha membangunkan vaksin bersama dengan Emiriah Arab Bersatu (UAE) dalam usaha menangani pandemik COVID-19, titah Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Dalam temu bual eksklusif dengan Emirates News Agency (WAM) Seri Paduka bertitah UAE telah menunjukkan bahawa negara itu adalah rakan kepada Malaysia dalam tempoh sukar ini.

“Kedua-dua negara boleh meneroka dan memperhebatkan hubungan dalam bidang pembangunan vaksin COVID-19 dan mengukuhkan kerjasama pasca pandemik antaranya dalam bidang kesihatan, pendidikan, keselamatan makanan, pertanian, teknologi masa depan, tenaga bersih dan boleh diperbaharui, industri halal serta pelancongan,” titah Seri Paduka seperti yang dipetik dalam laporan WAM hari ini.

Al-Sultan Abdullah berada Abu Dhabi, UAE untuk lawatan lima khas lima hari, dan dalam lawatan itu baginda telah mengadakan pertemuan dengan Putera Mahkota Abu Dhabi Sheikh Mohamed Zayed Al Nahyan yang juga Timbalan Komandan Tertinggi Angkatan Bersenjata UAE serta pegawai-pegawai kanan negara berkenaan.

Sementara itu, Al-Sultan Abdullah turut mengulas mengenai nilai-nilai bersama antara negara-negara Majlis Kerjasama Teluk (GCC) dengan menyatakan bahawa Malaysia sebagai negara perdagangan telah meletakkan penekanan yang kukuh terhadap hubungan dengan negara-negara GCC, terutamanya UAE.

“Malaysia juga berkongsi banyak persamaan dengan negara GCC, dengan lokasi geografinya yang strategik, UAE khususnya, telah menjadi hab perdagangan utama bukan sahaja di rantau ini tetapi juga di seluruh dunia sejak sekian lama,” titah Seri Paduka.- BERNAMA


Dua beranak maut terkena renjatan ketika tangkap ikan

Ketua Polis Pahang Datuk Ramli Mohamed Yoosuf berkata mangsa yang juga seorang bapa berusia 45 tahun dan anak lelakinya berumur 16 tahun ditemukan pada 3.40 petang dalam keadaan terbaring di tepi sungai di dalam ladang kelapa sawit di Kuala Krau oleh sekumpulan penduduk kampung.

“Kumpulan penduduk tersebut difahamkan mencari mangsa yang berasal dari Kampung Paya Sendayan kerana mereka dikatakan tidak pulang ke rumah selepas keluar pada Sabtu.

“Siasatan awal dengan individu yang menjumpai mangsa mendakwa mereka terjumpa sebuah bateri kereta dan wayar serta peralatan menangkap ikan berdekatan mangsa,” katanya menerusi kenyataan di sini hari ini.

Ramli juga menasihatkan orang ramai untuk tidak melakukan perbuatan yang boleh mendatangkan bahaya atau modifikasi yang boleh merisikokan diri. – BERNAMA


Of Nutmegs and Cloves: European Pirates in the Archipelago

THE Banda islands, in the province of Maluku, in the easternmost part of the Malay Archipelago were famous for nutmegs. It was for the Spices (and the Gospel) that led the Europeans to traverse   the Indian Ocean.  They said it was also for the pepper.  The king of spices will be the ingredient for another story.  For now, we follow an English ship to the nutmeg growing Banda islands.

When the ship arrived at the main island of Neira, it found that the Dutch East India Company (VOC) had set up shop, and had forcibly imposed a monopoly on the locals.  Faced with Dutch hostility, the English decided to trade with two tiny outlying islands – Pulau Ai and Pulau Run – where the locals had resisted Dutch pressure.

Pulau Run was a mere 700 acre of nutmeg plantation.  It did not even have enough water or rice to sustain its small population. The story has it that the local chiefs were so afraid of the VOC that they threw themselves under English protection.  Thus Ai and Run became the first colonies of the English East India Company (EIC). That would be the first property of the Company, dubbed the world’s first global corporate raiders. That was in 1610. Many would have erroneously thought it the first British colony in the Malay Archipelago was Pulau Pinang.

The colonisation of the islands was said to be “a measure of the commercial importance attached that King James I would proudly proclaim himself “King of England, Scotland, Ireland, France, Puloway and Puloroon.” as retold in Sanjeev Sanyal’s The Ocean of Churn: How the Indian Ocean Shaped Human History (2016). The notoriously cruel Dutch governor general, Jan Pieterszoon Coen, mentioned in our school textbooks, led a genocide. He massacred the population at Banda whom he accused of violating the VOC monopoly. Of the 15,000 people on the island, barely a thousand survived death or deportation. The VOC attack on Banda was one of the darkest episodes in the history of Dutch colonialism. It was a plunder on civilized society, law and order.  Banda’s 48 Orang Kaya were beheaded. Some 789 family members of the Orang Kaya were also put to death by beheading. According to historian Bondan Kanumoyoso from the University of Indonesia, the executions were served by the Japanese Ronin.

Those who survived were transported by ship to Batavia, some placed outside the city walls, made into slaves, and others sent to Ceylon. Coen then turned to Pulau Run. Five hundred VOC soldiers landed on the island. That spelt the end of the EIC’s first colony. Sanyal pointed out that Coen would continue to systematically tighten his control over the East Indies by using brutal tactics to terrorise both European rivals and the local population.

In 1624, he used trumped up charges against the 15 Englishmen based in Ambon, also in the  Maluku islands. Some of us may remember it as the Ambon Massacre. Almost 20 years later in 1641, the rivalry among the European pirates saw the eviction of the Portuguese from Melaka. Thus the Dutch managed to secure control over the routes to the Spice islands.

For the VOC, their full monopoly was to be sealed through the Treaty of Breda signed on 31 July, 1667 between the Dutch Republic, and its allies, France and Denmark on one side, and the British monarchy on the other.  The rivalry in Europe was brought into the Malay Archipelago. The territorial compromises were arrived at thousands of kilometres from their European homeland.

The Treaty was in exchange for the Pulau Run, and Suriname in South America. The island and Suriname were to be given to the Dutch.  The British got the Dutch colony of Nieuw Amsterdam in North America, renamed New York.  Meanwhile more suffering was in store for the Banda Islands. Kanumoyoso in his paper “Banda Islands and the Treaty of Breda 1667” (2020), described how the Dutch wanted to maximise the island’s nutmeg production. The VOC used slaves as workers to grow, cultivate and harvest nutmegs.

The purchase price of VOC nutmegs in Banda was well below the selling price in Amsterdam. The profit margin could be as high as 1000 per cent. The staggering profit to the VOC became the main source of dispute between the Dutch and the owners of the plots – each plot approximately 3000 square meters.

The Banda islands and the competition on the nutmeg trade is a classic example of European barbarism in the world. But our history has not interpreted it that way. In the beginning, there was no monopoly, no violence, no genocide, and no slavery.  The Portuguese was in Banda 1512, one year after they ransacked and pillaged Melaka.  The Portuguese pirates were the earliest to monopolize the nutmeg trade. They were there too to avenge the defeat of the Franks to the Muslims during the Crusades, and to make Portugal a powerful Christian nation.

Then, the Dutch arrived in 1599, at the time when the Banda peoples were trying to free themselves from the Portuguese. The arrival of the Dutch was warmly welcomed. It was false hope.  They cannot rely on pirates; or “country traders” in disguise through private trade formalized by the different European monarchs granting commissions. These were legalized privateering, represented and narrated in Eurocentric historiography as such. Reversing the narrative is long overdue.  We read how the locals have been (re)invented as pirates in their own land (and seas), by the very pirates who stole the nutmegs.

Prof. Dato’ Dr. Ahmad Murad Merican is Professor of Social and Intellectual History with the International Institute of Islamic Tho  ught and Civilization, International Islamic University (ISTACIIUM). He is a Senior Fellow with the Southeast Asia Research Centre and Hub at De La Salle University, Manila, the Philippines.


Sharp drop in spending on non-essentials

KUALA LUMPUR May 18 – Hari Raya Aidilfitri is barely a week away, and usually this is a very busy time for Muslim families as they put the finishing touches to the celebrations.

Jalan Tuanku Abdul Rahman and Jalan Masjid India in the heart of the city would be a hive of activity as people throng the shops there to buy clothes, delicacies and home decorations.

This year, however, the shopping scene is distinctly quieter as the Conditional Movement Control Order (CMCO) is in force from May 4 till June 9 and, as expected, Raya celebrations are going to be muted. The first day of Syawal this year falls on May 24.

Interestingly, the new normal Malaysians are adapting to amid the COVID-19 pandemic has not only led to a reduction in festive spending but also changed their spending habits in general.

According to senior lecturer at Universiti Kebangsaan Malaysia’s Faculty of Economics and Management Dr Norlin Khalid, a recent survey carried out by the Department of Statistics (DOS) revealed changes in household spending and consumption patterns during the Movement Control Order and CMCO period between March 18 and May 3.

She told Bernama based on its findings, spending on food, mainly involving raw cooking ingredients, rose by 27 percent to an average of RM924 per household from RM726 before the MCO was imposed.

Spending on clothes and home appliances per household fell drastically by 95 percent and 58 percent respectively. Spending on public and private transport, meanwhile, also saw a sharp 89 percent decline from RM553 per household (pre-MCO) to RM61.

The findings, pointed out Norlin, are not surprising as many people were staying at home and working from home as well during the MCO due to the restrictions on movements.

“In fact, households are now spending more on health-related items like face masks and sanitisers,” she said, adding that she expected the new normal spending pattern to prevail even after Hari Raya is over.

During the fasting month, the absence of Ramadan bazaars and buffets at hotels and restaurants has forced many Muslim families to resort to eating home-cooked meals during the breaking of fast.

And, even though food delivery options and e-bazaars have mushroomed during the MCO and CMCO period, many households are opting against spending extravagantly on food.

“In the past, people used to spend lavishly at the various Ramadan bazaars and end up buying more food than they needed, which led to wastage. This time, however, there is no wastage of food,” observed Norlin.

She said in view of the quieter Raya celebrations – interstate travel is prohibited and visits are only allowed on the first day within the same state – Muslim households have cut down on their festive spending.

“The ‘new normal’ celebration is enabling them to save some money as they don’t have to spend so much on buying new clothes, giving out duit raya and preparing Raya delicacies for guests,” she said, adding that this is the time for households to set aside some cash as no one can tell how long the COVID-19 crisis will last.

Norlin said with the six-month moratorium on loans offered by banks and financial institutions, individuals with higher disposable income in their hands now should restructure their debt repayment plan in order to reduce their financial burden.

“What they can do is try to settle debts such as credit card balances and personal loans which charge a relatively higher interest rate. Once these debts reduce, it will be easier for the individual concerned to pay his other loans once the moratorium ends,” she explained.

She said the monthly savings as a result of the moratorium and the reduction of the overnight policy rate (OPR) by Bank Negara Malaysia to two percent can also be used as capital for business activities or to buy assets that can provide higher returns in the future.

Stressing on the need for shrewd financial planning, she said the latest data by DOS showed that the unemployment rate has gone up to 3.9 percent in April from 3.3 percent in March.

“This is why it’s important for households to spend prudently and only buy essentials, and save any excess money they have,” she added.


Nelayan mimpi lelaki tua ‘misai bertaring’, dapat mutiara oren Melo RM1.39 juta

BANGKOK: Nasib sebuah keluarga nelayan miskin di sini bakal berubah apabila menjumpai mutiara oren Melo yang sangat jarang ditemukan bernilai 250,000 pound (RM1.3 juta) di pantai Thailand bulan lalu.

Mengikut laporan Daily Mail, Hatchai Niyomdecha, 37, sedang mengutip cengkerang bersama keluarganya di wilayah Nakhon Si Thammarat pada 27 Januari lalu dan menemui satu pelampung yang dibuang.

Cengkerang siput itu diberikan kepada bapa mereka, Bangmad Niyomdecha, 60, yang memprosesnya dan menemui mutiara sebesar duit syiling 10 sen itu.

Hatchai mendakwa beberapa hari sebelum kejadian, dia bermimpi aneh berjumpa seorang lelaki tua berpakaian serba putih dan bermisai panjang menyuruhnya pergi ke pantai itu dan akan mendapat hadiah.

“Saya mahu menjual mutiara itu dengan harga paling tinggi. Wang itu bukan sahaja dapat mengubah hidup saya bahkan akan mengubah masa depan kami sekeluarga menikmati kehidupan lebih baik,” katanya.

Hatchai berkata, sudah dua orang pembeli (peniaga dan pengumpul barang mewah) menyatakan minat untuk membeli mutiara itu, namun, harga yang ditawarkan tidak begitu tinggi, masing-masing satu juta baht (RM135,566.65) dan lima juta baht (RM677,833.27) menyebabkan dia menolaknya.

Pembeli terbabit dijangka terbang ke Thailand minggu depan kerana mahu melihat sendiri keaslian mutiara itu terlebih dulu sebelum membuat sebarang urus niaga.

Daily Mail sebelum ini melaporkan tuah milik seorang nelayan miskin dari Thailand, Chalermchai Mahapan, 20, selepas menemui ketulan lilin dipercayai muntah ikan paus, seberat tujuh kilogram dan bernilai 210,000 Pound (RM1.16 juta) pada 6 Januari lalu.


Bank tidak kenakan faedah terkompaun, caj lewat bayar moratorium

PUTRAJAYA 29 Jun – Bank-bank tidak akan mengenakan faedah terkompaun dan caj penalti lewat bayaran bagi moratorium enam bulan di bawah Pakej Perlindungan Rakyat dan Pemulihan Ekonomi (PEMULIH), kata Menteri Kewangan Tengku Datuk Seri Zafrul Abdul Aziz.

“Buat laporan serta aduan sekiranya pihak bank bertindak menaikkan faedah terkompaun serta caj penalti (ke atas moratorium itu),” katanya pada sidang media di sini, hari ini.

Semalam, Perdana Menteri Tan Sri Muhyiddin Yassin mengumumkan kemudahan moratorium enam bulan yang diberikan kepada semua peminjam individu yang melibatkan semua peringkat pendapatan.

Mengulas selanjutnya, Tengku Zafrul turut mengingatkan peminjam yang berhasrat memohon moratorium itu agar menghubungi bank masing-masing berhubung kaedah bayaran balik berkaitan.

Beliau juga menyifatkan moratorium di bawah PEMULIH itu dapat membantu kalangan peminjam individu dan perusahaan kecil dan sederhana (PKS) menguruskan aliran mudah tunai ketika tempoh mencabar pada masa ini.

“Kita telah nasihatkan bank-bank untuk terus memberi kelulusan automatik kepada mereka yang terkesan, termasuk daripada kalangan kategori B40, M40 dan T20,” katanya.

“Berdasarkan perbincangan saya dengan (wakil) bank-bank, mereka juga turut terkesan…namun saya menganggapnya (moratorium) adalah langkah yang diperlukan bagi menyokong keperluan rakyat,” katanya.


Rayuan Bantuan Keluarga Malaysia dibuka mulai 2 Mei

KUALA LUMPUR, 30 April – Tempoh rayuan bagi permohonan Bantuan Keluarga Malaysia (BKM) akan dibuka mulai 2 Mei selama sebulan bagi membantu mereka yang tidak lulus dalam permohonan sebelum ini.

Menteri Kewangan Tengku Datuk Seri Zafrul Tengku Abdul Aziz berkata kerajaan sedar bahawa mungkin ada rakyat yang layak menerima BKM tetapi masih belum didaftarkan dalam pangkalan data kerajaan.

Beliau berkata permohonan rayuan boleh dibuat melalui dua kaedah sama ada secara dalam talian melalui Portal Rasmi BKM LHDNM 2022 di https://bkm.hasil.gov.my atau penghantaran Borang Rayuan BKM 2022 secara manual.

Penghantaran borang rayuan secara manual boleh diserahkan mulai 9 Mei ke cawangan, Pejabat Satelit (PS), Pusat Khidmat Hasil (PKH) atau Pusat Transformasi Bandar (UTC) LHDNM yang berhampiran.

“Setelah pangkalan data BKM dikemas kini, pembayaran rayuan BKM kepada pemohon yang lulus akan disalurkan pada bayaran Fasa 3 dan Fasa 4 dijadualkan pada September dan Disember 2022,” katanya.

Tengku Zafrul berkata kerajaan telah mengemas kini data golongan B40 yang layak menerima BKM dan setakat ini, hampir RM2.0 bilion bantuan Fasa 1 BKM telah disalurkan kepada hampir sembilan juta penerima B40 seluruh negara pada Mac lepas manakala bayaran Fasa 2 sebanyak RM1.1 bilion pula akan dibuat pada Jun. – BERNAMA


‘Total lockdown’ tidak perlu dilaksanakan pada masa ini

KUALA LUMPUR 5 Nov. – “Total lockdown” atau sekat keluar masuk secara menyeluruh tidak perlu dilaksanakan pada masa ini, namun masih boleh dipertimbangkan bagi menangani penularan pandemik COVID-19, kata Menteri di Jabatan Perdana Menteri (Tugas-tugas Khas) Datuk Seri Mohd Redzuan Md Yusof.

Beliau berkata Malaysia kini dalam peringkat pemulihan dan melaksanakan langkah dasar keluar menerusi Perintah Kawalan Pergerakan Pemulihan (PKPP) secara berhati-hati dengan pembukaan berperingkat hampir kesemua sektor ekonomi dan sosial berpandukan prosedur operasi standard (SOP).

“Mekanisme pengurusan krisis negara yang telah dilaksanakan ini telah berjaya mengawal penularan wabak COVID-19 dan mengelakkan fasiliti kesihatan seperti hospital dan klinik terbeban dengan jumlah kes yang terlalu tinggi,” katanya pada Waktu Pertanyaan-pertanyaan Menteri di Dewan Rakyat di sini hari ini.

Beliau menjawab soalan Datuk Seri Dr Shahidan Kassim (BN-Arau) berhubung mengapakah kerajaan sehingga kini tidak melaksanakan sekat keluar masuk memandangkan berlakunya peningkatan kes COVID-19.

Mohd Redzuan berkata sekiranya sekat kelaur masuk secara menyeluruh dibuat, ia akan memberi kesan negatif termasuk terhadap kesihatan mental dan ekonomi.

“Kerajaan seharusnya membuat kawalan yang seimbang melalui keadah pencegahan yang terbaik iaitu dengan membudaya dan mengamalkan normal baharu kehidupan seperti penjarakan sosial dan pematuhan kepada kawalan kebersihan seperti kerap membasuh tangan dan menjaga kesihatan diri sendiri,” katanya.

Menjawab soalan tambahan Shahidan mengenai sama ada kerajaan akan mengkuarantin Ahli Parlimen yang pulang ke kawasan masing-masing khususnya di Zon Merah ketika sidang Dewan Rakyat berlangsung, Mohd Redzuan berkata Parlimen telah menetapkan kesemua mereka perlu menjalani ujian saringan COVID-19 setiap dua minggu serta mengikuti SOP yang ditetapkan.


Covid-19 kembali catat angka terendah

KUALA LUMPUR 4 Ogos – COVID-19 kembali mencatat angka terendah apabila hanya satu kes baharu dilaporkan hari ini, menurut Ketua Pengarah Kesihatan Datuk Dr Noor Hisham Abdullah.

Dr Noor Hisham berkata dengan perkembangan itu jumlah kumulatif kes positif di Malaysia adalah 9,002 kes dan jumlah kes aktif dengan kebolehjangkitan adalah sebanyak 193 kes.

“Ingin dimaklumkan bahawa satu kes baharu yang dilaporkan hari ini adalah kes penularan di dalam negara yang melibatkan warganegara Malaysia iaitu kes saringan Severe Acute Respiratory Infection (SARI) yang dirawat di Hospital Tuanku Fauziah, Perlis.

“Tiada kes import yang mendapat jangkitan dari luar negara yang dilaporkan pada hari ini. Adalah dimaklumkan bahawa tiada kes positif yang dirawat di Unit Rawatan Rapi (ICU) dan tiada pertambahan kes kematian dilaporkan pada hari ini,” katanya dalam kenyataan berhubung perkembangan COVID-19 di sini, hari ini.

Sementara itu, Dr Noor Hisham berkata terdapat 16 kes yang telah pulih pada hari ini menjadikan jumlah kumulatif kes yang telah pulih sepenuhnya dari COVID-19 adalah sebanyak 8,684 kes atau 96.5 peratus daripada jumlah keseluruhan kes.

Dr Noor Hisham seterusnya menzahirkan penghargaan kepada seluruh pihak atas kerjasama memastikan penurunan kes harian kembali kepada satu kes hari ini sambil menyeru masyarakat terus mengamalkan normal baharu dan mematuhi Prosedur Operasi Standard (SOP) ditetapkan.

Setiap lapisan dan kumpulan masyarakat diseru agar dapat meneruskan usaha menurunkan kes COVID-19 di negara kita dengan mengamalkan penjarakan fizikal yang selamat iaitu sekurang-kurangnya 1 meter di antara satu sama lain, menjaga kebersihan diri terutamanya kebersihan tangan, mengelakkan kawasan yang sempit dan sesak serta mengelakkan bertutur dengan jarak yang dekat,” katanya.

Beliau juga mengingatkan penularan semula jangkitan COVID-19 di Malaysia boleh berlaku sekiranya masyarakat leka dan mengambil mudah saranan, arahan serta amaran kerajaan.

Dalam pada itu, Dr Noor Hisham memaklumkan berita tular mengenai arahan kepada ibu bapa dan pelajar yang bercuti di daerah Kubang Pasu, Kedah perlu menjalani saringan COVID-19 di klinik kesihatan berdekatan adalah palsu.

Jelasnya, KKM tidak mengeluarkan sebarang arahan rasmi seperti yang tular sebaliknya menjelaskan individu yang perlu menjalani saringan adalah mereka yang mempunyai sejarah kontak rapat dengan kes positif atau individu yang mempunyai gejala demam atau gejala saluran pernafasan.

Ini termasuk penduduk yang berada di kawasan di bawah Perintah Kawalan Pergerakan Diperketatkan (PKPD) secara pentadbiran, dalam radius satu kilometer daripada Restoran Nasi Kandar Salleh, Pekan Napoh (Mukim Hosba, Kubang Pasu); Kampung Pida Satu, Megat Dewa (Mukim Ah, Kubang Pasu): Kampung Bendang Dalam (Mukim Binjal, Kubang Pasu); dan Kampung Ulu Padang Sanai (Padang Terap).

Selain itu, individu berkait rapat dengan kedai makan yang terbabit dalam Kluster PUI Sivagangga, sebagai contoh pelanggan atau berurusan dengan kes indeks kluster ini atau dengan pekerja kedai makan itu dari 13 Julai sehingga 27 Julai perlu segera menghubungi Pejabat Kesihatan Daerah yang berdekatan untuk menjalani saringan COVID-19.

“KKM akan terus bekerjasama dengan Kementerian Pendidikan Malaysia (KPM), Jabatan Kesihatan Negeri (JKN) dan Jabatan Pendidikan Negeri (JPN) dalam menangani isu ini bagi memastikan arahan yang dikeluarkan adalah selari dan sahih,” katanya.


Malay Journalism, Berita Malai and the Singapura Years: Said Zahari on A. Samad Ismail

Said Zahari first knew A. Samad Ismail in 1953, after Samad’s release from his first political detention. He rejoined Utusan Melayu.  Said learnt much about Samad from Salim Kajai. Said describes Samad as most colourful Malay journalist and enigmatic politician of the 1950s, 1960s and 1970s. Samad was legendary.

Adibah Amin, who was writer and editor at the New Straits Times (NST) in A. Samad Ismail: Journalism and Politics, edited by historian Cheah Boon Kheng (1987) related that nobody knew precisely what it was “he had been doing in the South.” There was “an aura that caused many to regard him with a mixture of awe and uneasiness.  For it was never a halo. It has a hint, of fire, and unholy smoke.”  I had never worked in the NST under Samad.  I knew the man on a different circumstance.

Many were under Samad’s gaze. And many have stories about him have been told and retold to me over the years in the journalism school in the 1980s through 2007. These were shared by those whom I taught when they joined the profession; or by friends and associates in the newsroom. But it took me some decades to fathom the face making the confession on television in 1978.  This time, I begin from where I ended my column on Samad in this newspaper – that I never got an answer from him on why he was sent to Jakarta in 1957.

The answer would be in Said Zahari’s Dark Couds at Dawn: A Political Memoir (2001).  Salim, the son of legendary journalist Abdul Rahim Kajai, noted that there was not much of a stir in the Utusan Melayu office over the affair. Samad himself did not discuss it. Salim suspected that Yusof Ishak, general manager and editor-in-chief of Utusan as the culprit. “Not me,” said Yusof.  The most convenient rumour among journalists and press circles at that time was that Tunku Abdul Rahman, the prime-minister-to-be of independent Malaya come 31 August 1957, did not want to see Samad – “a leftist socialist, ex-political detainee and founder member of the left-wing People’s Action Party (PAP) – continue editing  Utusan Melayu in an independent Federation of Malaya.”

Tunku had once asked Said, “…hang ni orang Samad Ismail kah? (…are you a Samad Ismail man?) “Saya orang Utusan Melayu Tunku” (Tunku, I am an Utusan Melayu man”), Said replied.  “Ha, itu baguslah” (Ha, that’s good), Tunku responded, with a smile. Said also has another theory – that for his own political reasons, Lee Kuan Yew was the one who suggested the idea to Yusof. This was to prevent  Samad from joining Utusan’s editorial in Kuala Lumpur, while, at the same time, not wanting him to remain in Singapura, at least until after the Singapura general elections in 1959.

It should be noted that Samad had, by then, parted company with Lee and the PAP due to political and ideological differences. Samad was said to have remarked that Lee would one day become the “number one enemy of the people.”

Said reveals that in 1961, Lee publicly exposed Samad’s connection with the Malayan Communist Party in his radio talk on the “Battle for Merger.”  In that talk, Lee did not mention Samad by name, but used his supposedly communist pseudonym of Zainal. Spelled backwards, Zainal became Laniaz, whom Lee said he had befriended  after Laniaz was released from detention in 1953.  They came into contact for the first time in 1951 after Samad was arrested for his allegedly anti-British activities. Yusof had appointed Lee as Utusan Melayu’s legal advisor, to act for Samad.

Said recalls Samad having a colourful background, “beginning from he time he was only 16 or 17 years old,  when he opted to become a newspaperman soon after passing his Senior Cambridge examination in Singapura. Samad’s father, an official with the Singapore Malay Union (SMU), said to be the first Malay political party, agreed that Samad be trained at Utusan Melayu. According to Said, the SMU played an important role I getting Utusan Melayu published in 1939.

By 1942, Utusan Melayu had become Berita Malai under the Japanese occupation of 1942 (to 1945). The Japanese had used the newspaper as a propaganda machine. It was during his Berita Malai days that Samad first came into contact with the big names among Malay nationalist leaders and freedom fighters, in the likes of  Ibrahim Haji Yaacob, Ishak Haji Mohamad,  Dr. Burhanuddion Helmi and Ahmad Boestamam.

Many were also Indonesian revolutionaries and journalists who used Singapura as their base for the Indonesian Revolution. These included Abdullah Kamil and Thaharuddin Ahmad, the latter responsible for the Romanized edition of Berita Malai. Samad was with the Jawi edition of the paper. Thaharuddin, who later resided in Pulau Pinang, told Said that Samad had learnt his politics from him (Thaharuddin) and other Indonesian freedom fighters during the Japanese Occupation.

Samad, like Ibrahim Yaacob and Ahmad Boestamam, became a strong supporter of the Indonesia revolution. They had placed their hopes on the Japanese giving independence to Malaya as part of greater Indonesia.  Later they felt betrayed, realizing that the Japanese wanted to keep Malaya as their colony, continuing their quest for an “orient.”

Said then recalls an article written about Samad by American journalist, James A Mitchener, in the radio service The Voice of Asia. According to Said, Mitchener’s description of Samad “had been perfect.” Said was particularly impressed by Samad’s answer to Mitchener’s question. Samad’s response: “You want to interview Malay leaders? You can’t. They are all in jail.”: Samad was of course referring to names like of Ishak, Dr Burhanuddin, Ahmad Boestamam, Shamsiah Fakih and Rashid Maidin.

Said had admired Samad even before “I joined Utusan Melayu sometime in 1951. Samad was variously reported by political writers as one of two intellectual Malay journalists recruited by English-educated radicals like Eu Chooi Yip and P.V. Sharma into the Anti-British League in the late 1940s.  Another was Abdullah Sudin. Both were with Utusan Melayu. Said first met Samad at St. John’s Island detention camp in the early 1950s.  Said describes Samad’s reaction as he approached him.  Samad “gave me a curious look through his brown/black tinted glasses. He raised his shoulders a little and greeted me with a nod and a casual ‘how are you?’  But Samad did not seem to have seen  me although he looked at me. He did not even smile when I greeted him…”

Said was not disappointed. Samad Ismail “became my role model in journalism as well as in politics although I then knew very little of both.”


Jangkitan Covid-19 terus meningkat

KUALA LUMPUR 25 Julai – Kes jangkitan baharu COVID-19 di dalam negara terus meningkat dengan 23 kes dilaporkan hari ini berbanding 21 semalam, kata Ketua Pengarah Kesihatan Datuk Dr Noor Hisham Abdullah.

Katanya perkembangan terkini itu menjadikan jumlah kumulatif kes positif COVID-19 sebanyak 8,884 kes dan jumlah kes aktif dengan kebolehjangkitan sebanyak 167 kes.

Menurutnya, daripada jumlah kes baharu yang dilaporkan hari ini, enam adalah kes import melibatkan empat warganegara Malaysia dan dua bukan warganegara yang dibenarkan masuk ke Malaysia atas urusan kerja.

“Enam kes import tersebut ialah dari Singapura iaitu tiga kes, Indonesia (1) Filipina (1) dan Rusia (1),” katanya dalam kenyataan mengenai perkembangan COVID-19 hari ini.

Dr Noor Hisham berkata penularan dalam negara pula mencatatkan 17 kes dengan 10 adalah dalam kalangan warga Malaysia sementara tujuh melibatkan warga asing.


Dua beradik maut dalam pergaduhan di Ipoh

Pemangku Ketua Polis Perak Datuk Azizi Mat Aris berkata pihaknya menerima panggilan daripada orang awam kira-kira 10 pagi berhubung kejadian tersebut dan bergegas ke lokasi kejadian.

“Setibanya di sebuah rumah, didapati seorang lelaki terbaring berlumuran darah di dapur dengan kesan tikaman manakala seorang lagi lelaki berada di luar rumah (dalam keadaan tergantung). Siasatan awal mendapati, kedua-duanya merupakan adik-beradik yang telah bertengkar di rumah itu.

“Isteri kepada lelaki pertama (adik) dipercayai cuba menenteramkan keadaan sehingga luka pada ibu jari tangan kanannya. Kami masih melakukan siasatan untuk mengetahui punca insiden pergaduhan. Menurut saksi, mereka kerap dengar kejadian pergaduhan di rumah ini,” katanya dalam sidang media di lokasi kejadian.

Beliau berkata siasatan juga mendapati suspek, 70, yang bekerja sebagai pemandu teksi dipercayai bertengkar dan kemudian menikam adiknya, 67, seorang pesara, sebelum menggantung diri di luar rumah dan pihaknya turut menjumpai pisau kecil yang berada berdekatannya.

“Sewaktu kejadian, ada beberapa ahli keluarga. Keterangan akan direkodkan untuk tujuan siasatan di bawah Seksyen 302 Kanun Keseksaan,” katanya dan menambah mayat dihantar ke Hospital Raja Permaisuri Bainun untuk bedah siasat.


MPP UiTM desak tindakan dikenakan pensyarah hina pelajar B40

SHAH ALAM 30 Mac – Majlis Perwakilan Pelajar (MPP) Universiti Teknologi Mara (UiTM) Se-Malaysia menyelar tindakan seorang pensyarah yang didakwa menghina pelajar golongan B40 dalam sebuah video tular semalam.

“Kenyataan menghina dan memperlekeh golongan B40 adalah tidak wajar dibuat oleh mana-mana pihak,” katanya dalam satu kenyataan di sini hari ini.

Sehubungan itu, katanya dia mewakili seluruh warga MPP UiTM mendesak pengurusan tertinggi universiti membuat siasatan dan mengambil tindakan kerana pensyarah berkenaan merosakkan imej universiti.

Jelasnya, pendidik tersebut sepatutnya memahami keadaan negara yang sedang berhadapan dengan situasi pandemik yang menyebabkan hampir semua rakyat di Malaysia berhadapan dengan keadaan ekonomi tidak stabil.

“Manifestasi yang sering disuarakan pihak pengurusan universiti bahawa mahasiswa adalah tonggak universiti perlu dizahirkan dengan mengambil tindakan tegas kepada pensyarah tersebut.

Satu video berdurasi satu minit 46 saat tular di media sosial sejak semalam memaparkan seorang pensyarah wanita memarahi pelajar lelakinya berikutan tidak mempunyai komputer, sebaliknya menggunakan telefon pintar dalam kelasnya.


21,315 kes baharu COVID-19 hari ini

Beliau berkata 99.59 peratus atau 21,228 daripada jumlah kes baharu itu adalah dalam kategori satu dan dua, manakala 87 kes lagi atau 0.41 peratus berada dalam kategori tiga, empat serta lima.

Kategori satu dan dua merujuk kepada pesakit yang tidak mempunyai gejala dan bergejala ringan, kategori tiga melibatkan jangkitan paru-paru, kategori empat membabitkan jangkitan paru-paru dan memerlukan oksigen, manakala kategori lima adalah kritikal, organ rosak serta memerlukan bantuan ventilator. – BERNAMA


Abang Viva kini ‘VIP’ Stadium Hang Jebat

PAYA RUMPUT 18 Mei – Azwan Omar atau lebih dikenali sebagai ‘Abang Viva’ dek sikap terpujinya membantu mangsa-mangsa banjir sebelum ini mendapat penghargaan Kelab Bolasepak Melaka United (MUFC).

Dalam aksi Piala FA di antara Melaka United dan PJ City FC di Stadium Hang Jebat 14 Mei lalu, Abang Viva dijemput menyaksikan perlawanan itu secara langsung.

Lebih manis, MUFC menerusi Pengarahnya Muhammad Hiqmar Danial Hidzir turut menyumbang Pas Bermusim Melaka United FC 2022 VIP bernilai RM1,500 serta barangan eksklusif kelab kepada Azwan.

“Jemputan beliau sebagai tanda penghargaan di atas kerja-kerja kesukarelawanan dalam membantu mereka yang memerlukan khususnya ketika bencana banjir melanda negara tahun lalu.

“Ini akan membolehkan beliau menjadi antara penyokong VIP Melaka United pada setiap perlawanan Liga Malaysia Skuad Hang Tuah di venue tuan rumah, Stadium Hang Jebat sepanjang musim ini,” kata MUFC dalam satu kenyataan.


Penjawat awam Gred 56 ke bawah terima bantuan khas RM700

KUALA LUMPUR 29 Okt-Kerajaan mengumumkan Bantuan Khas Kewangan sebanyak RM700 kepada kepada 1.3 juta penjawat dan sebanyak RM350 kepada 1 juta pesara kerajaan membabitkan implikasi kewangan sebanyak RM1.3 bilion.

Menteri Kewangan,Tengku Datuk Seri Zafrul Tengku berkata bantuan tersebut bagi menghargai jasa dan pengorbanan penjawat awam dalam menggalas
tanggungjawab menyampaikan perkhidmatan kepada rakyat terutamanya semasa negara mengharungi tempoh yang penuh cabaran.


Lebih banyak PPV mega akan dibuka untuk beri vaksin COVID-19- Khairy

KUALA LUMPUR 5 Mei. – Lebih banyak Pusat Pemberian Vaksin (PPV) mega yang boleh menguruskan lebih 2,000 janji temu penerima vaksin setiap hari akan dibuka bagi fasa ketiga Pelan Imunisasi COVID-19 Kebangsaan (PICK).

Menteri Penyelaras Program Imunisasi COVID-19 Kebangsaan Khairy Jamaluddin berkata PPV mega pertama di Pusat Dagangan Dunia (WTC) Kuala Lumpur dibuka hari ini untuk pemberian vaksin AstraZeneca mampu menampung 2,468 janji temu dalam sehari.

“Kita ada perancangan untuk buka lebih banyak PPV mega apabila lebih banyak dos vaksin akan datang selepas ini,” katanya pada sidang media selepas meninjau hari pertama pemberian vaksin COVID-19 AstraZeneca di PPV WTC di sini hari ini.

PPV itu antara empat PPV yang beroperasi memberi suntikan vaksin AstraZeneca kepada rakyat Malaysia dan warganegara asing yang tinggal di negara, bermula hari ini.

Khairy yang juga Menteri Sains, Teknologi dan Inovasi berkata, keutamaan bagi memperluaskan PPV bagi pemberian suntikan vaksin AstraZeneca di negeri zon merah juga sedang dalam perbincangan apabila 1.1 juta dos lagi vaksin akan tiba di Malaysia pada bulan ini.

Sementara itu, Khairy berkata buat pertama kali empat PPV tersebut menggunakan khidmat pengamal perubatan swasta yang berdaftar dengan Protect Health Corp Sdn Bhd untuk memberikan suntikan vaksin.

Terdahulu, kesemua 286,000 dos AstraZeneca bagi fasa pertama habis ditempah dalam masa tiga jam sebaik pendaftarannya dibuka pada Ahad lalu dengan syarat-syarat tertentu.

Antaranya, penerima perlu berusia 18 tahun ke atas dan hanya ditawarkan kepada penduduk di Selangor dan Kuala Lumpur selain sudah berdaftar sebagai penerima vaksin di bawah PICK.


Kanak-kanak perempuan maut tersangkut di buaian

SEREMBAN 23 Feb – Seorang kanak-kanak perempuan berusia setahun tiga bulan meninggal dunia selepas kepalanya dipercayai tersangkut pada kain buaian di sebuah pusat penjagaan kanak-kanak di Bandar Sri Sendayan, di sini semalam.

Ketua Polis Daerah Seremban Asisten Komisioner Nanda Maarof berkata Nour Rania Asyifaa Yuseri disahkan meninggal dunia di Klinik Kesihatan (KK) Sendayan oleh pegawai perubatan pada 4.30 petang selepas seorang wanita yang juga pengasuhnya membawanya ke klinik berkenaan untuk rawatan.

Beliau berkata berdasarkan siasatan awal, kanak-kanak itu diberikan susu dan dibawa ke dalam sebuah bilik di pusat penjagaan berkenaan untuk ditidurkan dalam buaian bersama dua kanak-kanak lain pada 12.30 tengah hari sebelum pengasuhnya keluar dari bilik itu untuk tugasan lain pada 2 petang.

“Sejam kemudian, wanita itu (pengasuh) kembali semula ke bilik dan mendapati mangsa (Nour Rania Asyifaa) tidak sedarkan diri dengan bahagian leher dan kepala telah terkeluar serta tergantung pada kain buaian manakala badan masih berada di dalam buaian.

“Wanita itu terus mengambil mangsa dan menjalankan bantuan pernafasan (CPR) tetapi mangsa didapati gagal bernafas semula sebelum membawanya ke KK Sendayan,” katanya dalam kenyataan hari ini.

Beliau berkata hasil siasatan mendapati pusat penjagaan di rumah teres satu tingkat itu beroperasi sejak 2019 dan tidak dilengkapi  kamera litar tertutup (CCTV) selain turut dimiliki bersama seorang lagi pengasuh wanita.

Menurutnya, selain Nour Rania Asyifaa, terdapat 14 bayi dan kanak-kanak berusia lingkungan enam bulan hingga tujuh tahun di pusat penjagaan tersebut bersama kedua-dua pengasuh berusia 37 dan 29 tahun itu.

Katanaya kes diklasifikasikan sebagai mati mengejut sehingga keputusan bedah siasat diperoleh dan kes disiasat di bawah Seksyen 31(1)(a) Akta Kanak-Kanak 2001.


Banjir di Baling, mayat dua sekeluarga ditemukan berpelukan

Dua mangsa tersebut, Salmah Mat Akib, 53, dan menantunya, Nurul Anis Abu Hassan, 23, yang hamil empat bulan, ditemukan dalam keadaan berpelukan di bawah timbunan kayu balak kira-kira 100 meter dari lokasi rumah mereka yang dihanyutkan arus deras.

Pengarah Jabatan Bomba dan Penyelamat Malaysia (JBPM) Kedah, Penolong Kanan Pesuruhjaya Bomba Sayani Saidon berkata operasi mencari mangsa bermula pukul 8 pagi yang dipecahkan kepada tiga pasukan, sebelum menemukan kedua-dua mayat pada 9.30 pagi

“Kedua-dua mangsa ditemukan di bawah timbunan kayu, mungkin mangsa hanyut bersama bongkah kayu dan tersangkut di kawasan itu,” katanya pada sidang akhbar di lokasi kejadian banjir di Kampung Iboi di sini hari ini.

Beliau berkata operasi mencari seorang lagi mangsa iaitu Khairul Ikhwan Nor Azman, 14, masih berjalan dan pihaknya percaya mangsa mungkin berada di kawasan berhampiran mayat pertama dan kedua yang ditemukan.

“Kami percaya mangsa ketiga ini berada dalam radius yang sama. Kami akan menggunakan bantuan anjing pengesan Unit K9 dan mesin yang bersesuaian bagi mengangkat bongkah kayu,” katanya.

Beliau berkata sekiranya mangsa gagal ditemukan dalam radius 100 meter dari lokasi terakhir, remaja itu kemungkinan masih hidup dan usaha pencarian akan diperluaskan ke kawasan lebih besar.

Dalam kejadian kira-kira pukul 5 petang semalam, ketiga-tiga mangsa yang berada di dalam sebuah rumah dilaporkan dihanyutkan arus deras dalam kejadian banjir dan fenomena kepala air yang berlaku selepas hujan lebat berterusan selama tiga jam.


Mesyuarat Kabinet bincang tentang dana 1MDB – Bekas KSN

KUALA LUMPUR, 8 Jun – Bekas Ketua Setiausaha Negara (KSN) Tan Sri Mohd Sidek Hassan memberitahu Mahkamah Tinggi hari ini bahawa beliau beranggapan 1Malaysia Development Berhad (1MDB) ditubuhkan untuk dijadikan dana politik bagi Barisan Nasional (BN) kerana terdapat perbincangan antara Menteri Kabinet mengenai perkara itu.

Mohd Sidek, 71, ketika pemeriksaan semula oleh Timbalan Pendakwa Raya Kanan Datuk Seri Gopal Sri Ram berkata terdapat perbincangan di dalam Mesyuarat Jemaah Menteri yang menteri digalakkan untuk mencadangkan bagaimana dana 1MDB boleh digunakan untuk membiayai projek di kawasan mereka.

Disoal Sri Ram bagaimana beliau boleh merumuskan bahawa dana 1MDB adalah untuk dana politik BN, Mohd Sidek menjawab, “kerana kesemua menteri (Kabinet) ketika itu ahli BN.”

Mohd Sidek: Saya adalah penjawat awam…. Polisi kerajaan adalah polisi parti memerintah, tidak kira parti BN atau apa sahaja namanya. Polisi kerajaan itu sendiri diperoleh daripada polisi parti, sekumpulan parti atau gabungan parti. Jadi, agak sukar untuk membezakan kedua-duanya.

Semalam, Mohd Sidek dalam keterangannya memaklumkan, mengikut pemahamannya 1MDB ditubuhkan untuk dijadikan dana politik kepada parti kerajaan ketika itu iaitu BN.

Saksi pendakwaan ke-19 itu berkata oleh sebab itu, beliau tidak pernah bertanya kepada bekas Perdana Menteri Datuk Seri Najib Tun Razak atau mana-mana pihak dalam 1MDB berkenaan masalah yang berlaku dalam syarikat tersebut.

Disoal lanjut oleh Sri Ram sekiranya Najib pernah mendedahkan dalam mesyuarat Kabinet mengenai hubungannya dengan seorang lelaki yang dikenali dengan nama ‘Jho Low’, saksi itu menjawab, ‘saya tidak ingat’.

Najib, 68, berdepan empat pertuduhan iaitu menggunakan kedudukan beliau untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah yang sama.


MAQIS rampas daging kambing import dari Australia tiada logo halal

SEPANG 26 Mac. – Jabatan Perkhidmatan Kuarantin dan Pemeriksaan Malaysia (MAQIS) merampas 1,160 kilogram daging kambing segar yang diimport dari Australia bernilai RM56,614 yang tidak memiliki logo Halal di Lapangan Terbang Antarabangsa Kuala Lumpur (KLIA) pada Rabu lalu.

Pemangku Pengarah MAQIS Selangor Zamri Hashim berkata rampasan itu dibuat selepas pemeriksaan fizikal dilakukan pada 11 pagi di kawasan pemeriksaan MAQIS Kargo KLIA dan mendapati tiada logo halal pada pembungkusan daging itu.

Zamri berkata kegagalan mengimport tanpa mematuhi syarat permit menjadi suatu kesalahan di bawah Seksyen 15(1) Akta Perkhidmatan Kuarantin dan Pemeriksaan Malaysia 2011 [Akta 728] dan jika sabit kesalahan boleh didenda tidak melebihi RM100,000 atau penjara maksimum enam tahun atau kedua-duanya.

“MAQIS sentiasa teliti dan cekap dalam menjalankan pemeriksaan ke atas setiap dagangan yang diimport dan dieksport bagi mengelakkan kemasukan dagangan diimport bersama penyakit dan perosak,” katanya.


Ketua PBB gesa perdamaian di Baitulmaqdis selepas pertempuran Palestin-Israel

NEW YORK, 16 April – Setiausaha Agung Pertubuhan Bangsa-Bangsa Bersatu (PBB) Antonio Guterres pada Jumaat menyuarakan kebimbangan mengenai situasi keselamatan yang semakin merosot di Baitulmaqdis dan menggesa pihak berkaitan meredakan ketegangan, kata jurucakapnya.

Pertempuran meletus antara tentera Israel dan rakyat Palestin di perkarangan masjid Al-Aqsa di Baitulmaqdis pada Jumaat, mengakibatkan lebih 100 orang cedera, lapor Agensi Berita Xinhua.

Guterres mengulangi komitmennya menyokong rakyat Palestin dan Israel menyelesaikan konflik berdasarkan resolusi PBB berkaitan, undang-undang antarabangsa dan perjanjian dua hala, menurut kenyataan itu.

Ketegangan antara Israel dan Palestin memuncak di Tebing Barat dan Baitulmaqdis Timur sejak tiga minggu lalu ketika perayaan Easter serentak dengan Ramadan.


Mansuh penjarakan fizikal di rumah ibadat, pematuhan SOP asas masih perlu

KUALA LUMPUR, 9 Mac (Bernama) — Aktiviti solat jemaah di masjid atau surau dan upacara sembahyang di rumah ibadat bukan Islam boleh dilaksanakan tanpa penjarakan fizikal yang diumumkan semalam, rata-rata diterima baik masyarakat.

Bagaimanapun, mereka menyarankan agar prosedur operasi standard (SOP) asas dikekalkan apabila Malaysia memasuki fasa ‘Peralihan ke Endemik’ bermula 1 April ini.

Ahli Dewan Negara Senator Datuk Dr Zulkifli Mohamad berkata kerjasama Pihak Berkuasa Agama Negeri untuk mengekalkan SOP asas seperti pemakaian pelitup muka dan sanitasi tangan merupakan langkah pencegahan COVID-19.

“Jika diteliti apa yang telah diamalkan di negara-negara dunia dalam kalangan negara umat Islam, usaha merapatkan saf telah pun dijalankan sebagaimana yang telah dilaksanakan di Arab Saudi baru-baru ini,” katanya dalam ciapan Twitter beliau hari ini.

Zulkifli yang juga bekas Menteri di Jabatan Perdana Menteri (Hal Ehwal Agama) berkata hukum penjarakan sebelum ini adalah ketika COVID-19 sedang memuncak dan kadar vaksinasi masih rendah, namun  apabila keadaan sebaliknya berlaku, wajarlah hukum penjarakan ketika solat disemak semula dan dipertimbangkan untuk dimansuhkan.

Pengerusi Surau Ar-Rahmah Seksyen 8 Shah Alam, Selangor Ab Halim Ab Rahman berkata pihaknya terbuka untuk menerima aktiviti solat tanpa penjarakan fizikal, bagaimanapun ia bergantung kepada keputusan kerajaan negeri.

“(Kerajaan Persekutuan) mesti (sudah) lakukan kajian, justifikasi dan sebagainya dan kita akur. Jika kerajaan negeri buat SOP yang lebih ketat daripada yang dibenarkan iaitu penjarakan satu meter, saya tiada bantahan,” katanya kepada Bernama hari ini.

Sementara itu, Presiden Malaysia Hindu Sangam Datuk R.S. Mohan Shan berkata walaupun negara akan memasuki fasa peralihan ke endemik, adalah penting agar SOP seperti penjarakan fizikal dan pemakaian pelitup muka terus dipatuhi.

“Sebagai presiden, saya secara peribadi ingin menasihatkan pengurusan kuil untuk terus mematuhi peraturan tertentu sebagai langkah pencegahan virus yang membawa maut ini walaupun telah lengkap vaksinasi. Kita perlu menjaga diri sendiri dahulu dan saya rasa SOP ini masih diperlukan dalam cara tertentu di kuil bagi memastikan penganut dapat melakukan ibadah mereka dengan selamat.

“Saya menyokong cadangan perdana menteri mengenai pemansuhan penjarakan fizikal bagi aktiviti di rumah ibadat, yang saya percaya keputusan itu dibuat dengan melihat kepada banyak aspek,” katanya kepada Bernama.

Presiden Kuil Sri Subramaniam Swamy Batu Gajah Dr Subramaniam Suppiah pula berkata kita tidak boleh selesa dengan peraturan baharu itu, malah perlu lebih berhati-hati dan mematuhi SOP.

“Masih ada orang yang menderita daripada virus COVID-19 ini dan saya ingin menyarankan kepada semua agar terus mengikut peraturan dan garis panduan untuk kekal selamat dan berhati-hati dengan virus ini,” katanya. – BERNAMA


Pawagam pandu masuk: Penyelesaian bagi individu ragu-ragu tonton wayang beramai-ramai?

KUALA LUMPUR 10 Julai – Pelaksanaan Perintah Kawalan Pergerakan (PKP) bagi membendung pandemik Covid-19 sememangnya menjejaskan banyak sektor perniagaan dan aktiviti sosial.

Dalam situasi kebiasaan baharu ini, pernahkah rakyat Malaysia membayangkan sebuah pawagam pandu masuk dibuat nanti sepertimana terdapat di beberapa negara maju yang sudah pun sekian lama melaksanakannya?

Jika sebelum ini banyak negara lain, termasuk negara jiran Thailand, mula memilih untuk membuka pawagam pandu masuk sebagai alternatif berikutan Covid-19, kini ia juga nampaknya menjadi kenyataan di Malaysia.

Bagaimanapun, Menteri Kanan (Kluster Keselamatan) Datuk Seri Ismail Sabri Yaakob dalam satu kenyataan media semalam berkata, ia tertakluk kepada prosedur operasi standard (SOP) yang ditetapkan termasuk pengunjung mesti berada di dalam kenderaan masing-masing, penjualan makanan dibuat secara dalam talian dan mengambil makanan secara pandu lalu.

Untuk itu, Kementerian Komunikasi dan Multimedia Malaysia (KKMM) bersama Kementerian Perumahan dan Kerajaan Tempatan (KPKT) akan memperincikan SOP berkaitan aktiviti itu bagi rujukan semua operator yang terlibat.

Ini mungkin boleh menjadi jalan penyelesaian bagi mereka yang ragu-ragu untuk menonton wayang beramai-ramai di dalam ruang yang tertutup memandangkan wabak Covid-19 masih menimbulkan kebimbangan.

Cuma, timbul persoalan adakah pawagam pandu masuk ini relevan dilaksanakan di negara ini dengan mengambil kira faktor cuaca dan bunyi kenderaan selain sikap segelintir pemandu Malaysia yang sambil lewa? Semua itu diharapkan perlu diambil kira juga oleh pihak pengurusan pawagam.

Sebelum ini mulai 1 Julai, aktiviti pawagam, teater dan juga live event telah dibenarkan namun kesemua aktiviti itu hanya dibenarkan beroperasi di dalam kawasan tertutup atau dewan tertutup dengan syarat perlu mematuhi SOP yang dikeluarkan.

Hari ini hari ke-115 PKP sejak dilaksanakan mulai 18 Mac dan merupakan hari ke-30 Perintah Kawalan Pergerakan Pemulihan (PKPP) menyaksikan usaha mengekang penularan COVID-19 di negara ini terus menunjukkan hasil yang baik apabila sifar kes penularan tempatan direkodkan dalam tempoh 24 jam lepas, iaitu hari kedua berturut-turut pada semalam.

Tiada kematian baharu turut direkodkan dalam tempoh sama, menjadikan jumlah kumulatif kes maut akibat wabak itu kekal 121 kes untuk hari ke-24 berturut-turut.

Apa-apa pun, sehingga vaksin untuk virus tersebut ditemukan, adalah penting bagi rakyat Malaysia terus berhati-hati dan konsisten mengambil langkah pencegahan sewajarnya.


Melaka Golf Championship 2020 perkasa subsektor pelancongan sukan

AYER KEROH 3 Dis. – Melaka Golf Championship 2020 mampu menjadikan Melaka sebagai destinasi sukan golf utama di Malaysia sekali gus memperkasa subsektor pelancongan sukan di negeri ini.

Pengerusi Jawatankuasa Pelancongan, Warisan dan Kebudayaan, Datuk Muhammad Jailani Khamis berkata, sukan yang bakal diadakan pada 18 hingga 19 Disember ini mampu menjadi tarikan pelancongan domestik ke negeri ini.

Menurutnya, acara yang diadakan terbabit sekali gus mewujudkan jaringan antara negeri terlibat yang menarik peminat sukan golf tanah air bagi berkunjung ke Melaka.

“Penyertaan yang dibuka pada kejohanan kali ini disertai 100 peserta bagi merebut Piala Ketua Menteri yang akan diadakan di Ayer Keroh Country Club dan Tiara Melaka Golf and Country Club.

“Aktiviti pelancongan yang mempunyai kesinambungan iaitu dengan menawarkan pelbagai pakej lokasi dan penginapan menarik seperti ini mampu memberi peluang kepada pelancong untuk menetap dengan jangka masa lama ke negeri ini.

“Perkara ini sekali gus akan menggalakkan pelancongan domestik untuk kekal berada di Melaka dalam tempoh yang lama bagi memberi peluang mereka meneroka beberapa tarikan lain di negeri ini,”katanya.

Beliau berkata demikian pada sidang media selepas Pelancaran Melaka Golf Championship 2020 di Hotel Ames, Ayer Keroh, di sini, hari ini.

Pada masa sama, Sir Ley berkata, program yang diadakan itu mampu memberi peluang negeri ini dalam memperkasa sektor pelancongan dalam krisis kesihatan yang melanda negara.

“Perkara ini secara tidak langsung memberi pelbagai potensi lain kepada Melaka bagi menjana semula sektor pelancongan dan ekonomi di negeri ini.

“Malah, ia mampu memberi galakan kepada badan-badan korporat terlibat untuk terus menyertai dan memberi sokongan dalam pembangunan pelbagai sektor di Melaka,” katanya.


Gelembung pelancongan Langkawi: 149 kes positif COVID-19 dikesan

Beliau memaklumkan 641 orang telah menjalani ujian RT-PCR sendiri sebelum bertolak ke Pulau Langkawi dan kesemua keputusan adalah negatif manakala baki 2,975 kanak-kanak di bawah enam tahun tidak menjalani ujian COVID-19 dan dibenarkan berlepas bersama keluarga masing-masing.

Menerusi Projek Rintis Gelembung Pelancongan Domestik Langkawi yang bermula pada 16 Sept lepas, kerajaan menetapkan semakan ujian saringan COVID-19 dan juga ujian saringan COVID-19 bagi pelancong yang belum menjalani ujian sebelum mereka berlepas ke pulau itu di pintu masuk udara dan laut.

Mengenai Kluster Dah Teluk Nibung yang dilapor di Langkawi pada 1 Okt, Dr Noor Hisham berkata sehingga hari ini, seramai 254 orang telah disaring dengan 59 kes adalah positif COVID-19, 187 negatif dan tiga individu masih menunggu keputusan.

“Siasatan awal mendapati penularan jangkitan disyaki dari komuniti dan seterusnya merebak di tempat kerja akibat ketidakpatuhan prosedur operasi standard (SOP) di tempat kerja dan asrama penginapan,” katanya sambil menambah semua kontak rapat telah dikenal pasti, disaring serta diberi arahan HSO selama 10 hari.

Memaklumkan penularan jangkitan adalah terkawal sehingga kini, beliau berkata semua kes melibatkan kluster ini adalah kategori satu dan dua sahaja serta pekerja telah menerima suntikan dos lengkap vaksin COVID-19.

Dr Noor Hisham berkata Kementerian Kesihatan (KKM), Jabatan Kesihatan Negeri Kedah dan Pejabat Kesihatan Daerah Langkawi akan terus memantau perkembangan penularan jangkitan COVID-19 seterusnya memastikan langkah pencegahan serta kawalan sewajarnya dilaksanakan secara berterusan.

Susulan pengumuman Menteri Pelancongan, Seni dan Budaya Datuk Seri Nancy Shukri mengenai lebih banyak kawasan gelembung pelancongan dijangka akan dibuka bermula bulan ini, Dr Noor Hisham berkata KKM akan terus menjalankan kerjasama dengan MOTAC.

Mengulas mengenai perkembangan kes harian COVID-19, Dr Noor Hisham berkata, kes sembuh yang direkodkan hari ini adalah 15,456 iaitu mengatasi jumlah kes baharu sebanyak 8,075 kes.

Menurutnya daripada jumlah kes baharu itu, 7,917 kes (98 peratus) adalah kategori satu dan dua manakala 160 kes (dua peratus) merupakan kategori tiga, empat dan lima.

Dr Noor Hisham turut memaklumkan 15 lagi kluster baharu dikenal pasti melibatkan tujuh kluster tempat kerja, enam kluster komuniti, serta masing-masing satu kluster kumpulan berisiko tinggi dan institusi pendidikan swasta yang berdaftar di bawah Kementerian Pendidikan.


Pengkalan Batu bersih, indah, harmoni

Meskipun ianya bukan suatu kerja yang mudah untuk dilaksanakan dan memerlukan gandingan pelbagai agensi, namun beliau sebagai Ahli Dewan Undangan Negeri (Adun) yakin dapat dilaksanakan sekaligus menjadikan kampung di Pengkalan Batu antara terbersih di negeri ini.

Katanya, dalam tempoh terdekat ini pihaknya akan cuba menyelesaikan masalah longgokan sampah dibahu jalan selain meneruskan kembali khidmat lori mengangkut sampah di kawasan kampung yang dihentikan sebelum ini.

“Masalah kebersihan ini mungkin disebabkan keadaan isu tanah yang terlalu dekat sehingga tiada saliran perparitan, selain menyebabkan akses pembersihan tidak dapat dilakukan secara menyeluruh malah apa yang menyedihkan saya apabila ada yang sanggup membuang sampah di tepi sawah padi.

“Kita akan cuba mengalihkan tong sampah yang berada dibahu jalan ke kawasan dalam yang akan dikenal pasti selain pada Oktober ini kita akan gerakkan kembali lori ‘roro’ setiap dua hari ke kawasan kampung untuk pungutan sampah,” katanya.

Beliau yang lebih mesra dipanggil Kak Som berkata, bagi menjayakan misi pengindahan dan kebersihan, turut dilancarkan Program Kampung Cantik di Cawangan Bukit Palah selain akan mengadakan gotong royong secara berkala setiap dua minggu.

“Sebelum ini kita adakan gotong royong setiap bulan di setiap kampung dan ianya akan diadakan berterusan secara berkala dua minggu sekali dengan pembabitan penduduk serta agensi kerajaan termasuk pihak berkuasa tempatan (PBT).

“Namun begitu pihak saya amat mengalu-alukan sokongan dan kerjasama daripada penduduk dalam mengadakan gotong royong ini meskipun sebelum ini ia kurang mendapat sambutan,” katanya.

Beliau yang juga Exco Hal Ehwal Wanita, Pembangunan Keluarga dan Kebajikan negeri berkata, penduduk DUN Pengkalan Batu khususnya bertuah kerana berkedudukan di lokasi yang stretegik yang lengkap fasiliti iaitu mempunyai hospital, masjid dan tempat membeli belah.

Beliau berkata, selain menumpukan kepada kebersihan dan pengindahan, beliau turut fokus dalam menyelesaikan isu banjir kilat di kawasan itu yang sebelum ini sering berlaku apabila cuaca hujan lebat.

“Akibat banjir kilat ramai penduduk yang terkesan dan kita antara penyelesaian diambil adalah membina tembok tiga kaki sepanjang kira-kira 100 meter, melebar dan mendalamkan sungai di Jalan Pulau Nibong, Kampung Pengkalan Batu serta pembinaan baraj di Kampung Bachang Darat.

“Syabas dan tahniah diucapkan kepada semua pihak yang terbabit apabila usaha untuk tangani banjir kilat dilihat berjaya ini kerana kebelakangan ini apabila cuaca hujan lebat tiada lagi aduan khususnya membabitkan kawasan hot spot banjir,” katanya.

Menurut Kalsom lagi, pendidikan di DUN Pengkalan Batu turut diberi perhatian apabila sebuah sekolah rendah agama (SRA) dan kolej tingkatan enam akan dibangunkan di Bachang.

“Di kawasan Peringgit kini hanya terdapat sebuah sekolah kebangsaan sahaja serta sebuah sekolah jenis kebangsaan Cina (SJKC), oleh itu kita terpanggil untuk membina lagi sekolah bagi menampung keperluan.

“Begitu juga dengan kertas cadangan SRA yang dianggarkan berkeluasan 0.65 ekar juga sudah diangkat kepada KPM. SRA sedia ada sekarang yang mempunyai enam kelas dengan 179 murid tidak mampu lagi menampung murid,” katanya.

Mengulas lanjut, Kalsom berkata, sebagai Adun beliau sentiasa berlapang dada dan mengalu-alukan penduduk yang mempunyai sebarang pemasalahan hadir ke JAPERUN untuk dibantu.

“Selain setiap hari Jumaat diadakan hari bertemu rakyat saya juga membuka pintu JAPERUN Pengkalan Batu seluas-luasnya kepada orang ramai untuk datang. Malah difahamkan hubungan antara kami bersama masyarakat amat baik apabila menerima reaksi positif daripada masyarakat pelbagai kaum,” katanya.

Karier:-
– Exco Hal Ehwal Wanita, Pembangunan Keluarga dan Kebajikan (2021 – kini)
– Ahli Dewan Undangan Negeri Pengkalan Batu (2021 – kini)
– Presiden Majlis Jaksa Pendamai Negeri Melaka

Politik:-
– Setiausaha Wanita UMNO Negeri Melaka (2018 – kini)
– Ketua Wanita UMNO Bahagian Hang Tuah Jaya (2013 – kini)


Langkah pertama kestabilan politik bermula di Melaka – Zahid

AYER KEROH 20 Nov. – Barisan Nasional (BN) yakin kestabilan politik negara akan bermula di Melaka selepas memenangi Pilihan Raya Negeri (PRN) penggal ke-15.

Pengerusinya Datuk Seri Ahmad Zahid Hamidi berkata, pelbagai ketetapan akan diambil termasuk agenda transformasi dan pengukuhan bagi menjamin kestabilan politik yang akan menjadi landskap baharu negeri ini.

Antaranya ialah memperkenalkan enakmen lompat parti dan meminda peruntukan undang-undang untuk menangani isu lompat dalam kalangan Yang Berhormat (YB) di Dewan Undangan Negeri (DUN) Melaka.

Selain itu, katanya, BN juga akan mengusulkan kerjasama antara YB untuk memastikan jangka hayat DUN Melaka kekal untuk tempoh sekurang-kurangnya empat tahun daripada tarikh pertama persidangan.

“Kita juga akan memperkenalkan satu tanda kelola Majlis Mesyuarat Kerajaan Negeri sebagai panduan undang-undang konvension dan peraturan kerajaan negeri, selain memperkenalkan amalan undi percaya dan konstruktif ‘world of confidence’ untuk memastikan sebuah kerajaan yang tidak dijatuhkan.

“Pada masa sama, memperkenalkan agenda transformasi dan pengukuhan dalam urusan persidangan DUN Melaka untuk membolehkan semua ahli YB memainkan peranan yang lebih efektif dalam penggubalan undang undang dasar dan semak serta imbang kerajaan negeri.

“Yang terakhir ialah mengusulkan peruntukan dan kebajikan kepada semua ahli-ahli YB secara adil yang akan diputuskan melalui sebuah jawatankuasa dewan yang dipengerusikan oleh Speaker DUN dan Ketua Menteri,” katanya.

Mengulas lanjut, Ahmad Zahid menzahirkan keyakinan ketetapan agenda itu dapat menjamin kestabilan yang didambakan oleh Rakyat Melaka khususnya dan rakyat Malaysia amnya.


Penguatkuasaan terhadap kumpulan ajaran sesat tertakluk kuasa jabatan agama Islam negeri

Beliau berkata ini kerana masih terdapat masyarakat yang terkeliru dan berpendapat bahawa perkara itu adalah di bawah tanggungjawab Jabatan Kemajuan Islam Malaysia (Jakim).

“Dalam perkara ini (ajaran sesat), kuasa Jakim adalah sebagai penyelaras, jika ada aduan kita akan maklumkan kepada jabatan agama Islam negeri untuk diambil tindakan.

“Selain itu, melalui kerja-kerja penyelarasan ini juga langkah yang dibuat oleh Jakim melibatkan penekanan dalam teks khutbah selain forum-forum perdana yang disebar luas khusus bagi menangani masalah ajaran sesat ini,” katanya ketika ditemui pemberita pada sidang media selepas menghadiri Program Jualan Bantu Rakyat Parlimen Bukit Gantang di Kampung Sungai Tinggi Trong, hari ini.

Beliau berkata pihaknya turut menasihatkan kepada mana-mana individu Muslim yang ingin mendalami ilmu agama supaya mencari guru berlandaskan syariat agar tidak berlaku pemesongan daripada sudut akidah.

“Jangan berguru dengan orang yang kita sendiri pun tidak tahu latar belakangnya. Ada yang ikut mengaji di tempat tersembunyi, bercampur gaul lelaki dan perempuan tanpa menjaga langsung batas pergaulan. Perkara ini saya fikir perlu diteliti agar tidak berlaku perkara yang terlarang,” katanya.

Mengulas mengenai program itu, Idris berkata ia dilaksanakan bertujuan membantu meringankan beban masyarakat setempat bagi mendapatkan barangan keperluan harian dengan harga yang lebih murah daripada pasaran.

“Program ini kali ketiga kita laksanakan di kawasan ini dan pemotongan harga sebanyak 15 peratus kita berikan kepada masyarakat setempat yang berminat untuk mendapatkan barangan keperluan harian,” katanya.


Bajet 2023: MITI fokus bantu jenama Malaysia tembusi pasaran antarabangsa

Timbalan Menterinya, Senator Datuk Lim Ban Hong berkata, untuk merealisasikan hasrat itu, bantuan kepada perusahaan kecil dan sederhana (PKS) perlu diperkasakan, selain menjadi antara fokus utama menjelang pembentangan Bajet 2023 pada Oktober depan.

Selain itu katanya, usaha menggalakkan perdagangan terutama dari segi pasaran eksport juga akan diberi keutamaan bagi membantu PKS bersaing membawa jenama Malaysia dalam meneroka pasaran baharu.

“Kita percaya dengan penambahan produk-produk jenama Malaysia dibawa ke pasaran antarabangsa ia bukan sahaja membantu menambah pendapatan PKS, bahkan dapat menambah peluang pekerjaan kepada masyarakat setempat,” katanya kepada Melaka Hari Ini ketika ditemui di Kompleks Japerun Klebang, baru-baru ini.

Mengulas lanjut, Ban Hong yang juga Ahli Dewan Undangan Negeri (Adun) Klebang berkata, tumpuan negara juga terarah kepada membawa lebih banyak pelaburan berkualiti dalam usaha mewujudkan peluang pekerjaan berpendapatan tinggi kepada rakyat.

Selain itu, Bajet 2023 ini juga diharap dapat membantu proses transformasi perusahaan tempatan ke arah automasi dan Revolusi Industri 4.0 yang bakal membantu industri tempatan berkembang mengikut arus semasa.

“Kita juga akan menekankan elemen berasaskan amalan alam sekitar, sosial dan tadbir urus (ESG) dalam membantu perusahan di negara ini bergerak lebih maju ke depan.

“ESG merupakan trend atau hala tuju terbaharu bagi setiap perusahaan di dunia yang mana ia tidak bersandarkan kepada keuntungan semata-mata, bahkan menjaga aspek kebajikan tenaga kerja, alam sekitar dan tadbir urus terbaik.

“Ini kerana produk yang dihasil berteraskan elemen ESG ini akan dipandang tinggi dan seterusnya membantu perusahaan tempatan masuk ke rantaian global sedunia,” katanya.


Muhyiddin sertai selawat mega bersama rakyat secara maya

KUALA LUMPUR 18 Jun – Tan Sri Muhyiddin Yassin hari ini menyertai program PKRC Berselawat Bersama Perdana Menteri dan Rakyat Malaysia yang diadakan secara maya bagi memohon kesejahteraan warga di Pusat Kuarantin dan Rawatan COVID-19 (PKRC) serta seluruh rakyat yang kini berjuang melawan pandemik COVID-19.

Bacaan selawat dipimpin oleh Imam Besar Masjid Putra Ikmal Zaidi Mohd Hashim bersama dua qari Ahmad Tarmizi Ali dan Amir Rahman Abbas di Kompleks Islam Putrajaya.

Perdana Menteri yang mengikuti program itu di Jabatan Perdana Menteri turut disertai ketua-ketua jabatan dan agensi kerajaan serta rakyat Malaysia termasuk warga di PKRC seluruh negara secara maya yang disiarkan secara langsung menerusi beberapa stesen televisyen tempatan termasuk Radio Televisyen Malaysia (RTM) dan Bernama TV pada 8.30 pagi ini.

Turut serta, Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri dan Ketua Setiausaha Negara Tan Sri Mohd Zuki Ali.

Bacaan selawat itu kemudian diakhiri dengan doa keselamatan oleh Ikmal Zaidi yang antara lain memohon Allah SWT memberi perlindungan kepada rakyat Malaysia daripada segala penyakit berbahaya serta mendoakan kesejahteraan dan kestabilan negara.

Muhyiddin dalam ucapannya sejurus majlis itu berharap rakyat dapat terus berjuang dan tidak berasa lemah semangat dalam menghadapi dugaan serta cabaran ketika ini.

Menurutnya, perjuangan dalam melawan pandemik COVID-19 itu memerlukan kerjasama dan sokongan semua pihak dan beliau yakin negara akan keluar daripada wabak tersebut tidak lama lagi.

“Pastinya doa kita ini akan meningkatkan lagi dan memperkuat semangat juang kita. Jangan kita rasa lemah semangat, jangan kita berasa mahu berundur atau tunduk kepada apa-apa cabaran berat yang sedang dihadapi oleh negara kita. Pastinya ini memerlukan kerjasama, sokongan dan bantuan sesama kita.

“Perjuangan atau peperangan besar seperti ini tidak mungkin berjaya tanpa ada pengorbanan yang besar daripada kita semua. Pelan Pemulihan Negara yang telah pun saya bentangkan adalah harapan baharu yang ada, dan inilah yang akan kita usahakan dalam tempoh beberapa bulan akan datang,” katanya.

Pada masa sama, Perdana Menteri turut menzahirkan rasa bangga terhadap kecekalan dan semangat juang yang tinggi rakyat Malaysia, khususnya petugas barisan hadapan, dalam menghadapi pandemik COVID-19.


Empat Senator angkat sumpah Ahli Dewan Negara

KUALA LUMPUR 19 Julai – Empat Ahli Dewan Negara mengangkat sumpah jawatan di hadapan Yang Dipertua Dewan Negara Tan Sri Dr Rais Yatim, hari ini.

Mereka ialah Menteri Kanan Pendidikan Datuk Dr Radzi Jidin, Datuk John Ambrose, Datuk Teo Eng Tee @ Teo Kok Chee dan Datuk Bobbey Ah Fang Suan.

Ahli Dewan Negara lantikan semula penggal kedua oleh Yang di-Pertuan Agong ialah Radzi yang berkuat kuasa mulai 17 Julai lalu hingga 16 Julai 2024, John Ambrose (mulai 16 Januari lalu hingga 15 Januari 2024) dan Teo (hari ini hingga 18 Julai 2024).

Sementara Bobbey adalah lantikan kali pertama pilihan Dewan Undangan Negeri Sabah berkuat kuasa mulai 5 Januari lalu hingga 4 Januari 2024.

“Sumpah yang dilafazkan yang berhormat senator sekalian, harus dijunjung dan didaulatkan dengan segala upaya agar Perlembagaan Persekutuan dan sistem legislatif dapat berfungsi dengan baik.

“Renungkan hal-hal di persekitaran kita dan tanya diri kita bagaimana untuk menjadi senator, wakil rakyat, menteri dan timbalan menteri yang cemerlang untuk rakyat,” katanya.

Sementara itu, Rais berkata peranan Kaukus Kesejahteraan Rakyat Dewan Negara yang ditubuhkan sebelum ini, akan ditambah baik fungsinya agar lebih formal dengan dijadikan ia sebagai Jawatankuasa Pilihan Khas Kesejahteraan Rakyat Dewan Negara.

Beliau berkata jawatankuasa khas itu akan memastikan segala kemaslahatan rakyat dan isu yang melingkari negara dapat diselesaikan sebaik mungkin sekali gus menjadikan Dewan Negara sebagai institusi yang berwibawa.

“Pesan kepada kepada semua menteri dan timbalan menteri yang berkhidmat berkaitan dengan Dewan Negara agar semuanya bersama-sama menjayakan peranan kemasyarakatan dan kesejahteraan melalui jawatankuasa pilihan khas ini,” katanya.

Mesyuarat Khas Dewan Rakyat dijadual 26 hingga 29 Julai dan 2 Ogos manakala Mesyuarat Khas Dewan Negara berlangsung pada 3 hingga 5 Ogos.


PDRM kesan mesej tular aktiviti ‘push-pocket’, peras ugut di kawasan tumpuan

KUALA LUMPUR, 4 Jan – Polis Diraja Malaysia (PDRM) mengesahkan pihaknya tidak menerima laporan berhubung kegiatan jenayah push-pocket dan peras ugut berlaku di kawasan tumpuan seperti di lapangan terbang dan stesen Transit Aliran Ringan (LRT).

Setiausaha PDRM Datuk Noorsiah Mohd Saaduddin berkata mesej mengenai kegiatan itu telah tular sejak 2016 dan kembali diulang siar di beberapa platform media sosial.

“Menerusi mesej itu, penjenayah menggunakan modus operandi dengan memasukkan telefon bimbit atau dompetnya ke dalam beg mangsa sebelum menuduh mangsa mencuri barangan miliknya.

“Mangsa seterusnya akan didesak membayar sejumlah wang dengan alasan untuk menyelesaikan kes dan sekiranya tidak bersetuju, mangsa diugut bahawa kejadian ‘curi’ akan dilaporkan kepada pihak polis,” katanya dalam kenyataan hari ini.


Pelajar SPM antara ditahan terbabit sindiket tipu jual lesen memandu

Ketua Jabatan Siasatan Jenayah Komersial Kuala Lumpur ACP Mohd Mahidisham Ishak berkata pelajar lelaki berusia 17 tahun dan seorang lagi lelaki berusia 22 tahun itu ditahan pada kira-kira 10 malam dalam serbuan di sebuah rumah sekitar Durian Tunggal, Melaka.

Beliau berkata pada 29 Mac lepas, mangsa telah melayari satu iklan di Facebook yang menawarkan perkhidmatan membuat lesen memandu tanpa melalui proses Jabatan Pengangkutan Jalan (JPJ).

“Pengadu kemudian menghubungi nombor yang tertera melalui aplikasi WhatsApp dan dalam urusan tersebut, mangsa telah dijanjikan lesen memandu dengan bayaran RM490,” katanya dalam kenyataan hari ini.

“Curiga dengan suspek, pengadu tampil membuat laporan polis dan kes disiasat di bawah Seksyen 420 Kanun Keseksaan kerana menipu,” katanya yang memaklumkan sindiket tipu jual lesen memandu itu telah bergiat aktif sejak enam tahun lalu.

Katanya orang ramai juga diminta menghubungi Hotline Polis Kuala Lumpur di talian 03-2146 0584/0585, CCID Scam Response Center di talian 03-2610 1559/1599, WhatsApp CID Infoline di talian 013-2111 222 dan semakmule.rmp.gov.my atau kunjungi mana-mana balai polis berdekatan jika mempunyai sebarang maklumat jenayah atau aktiviti yang mencurigakan. – BERNAMA


Op Selamat – 19: 809 kemalangan direkodkan di sekitar ibu negara

KUALA LUMPUR, 22 Jan – Sebanyak 809 kemalangan jalan raya dengan dua kes kematian direkodkan di sekitar ibu negara, sepanjang empat hari pelaksanaan Op Selamat ke-19 sejak Rabu lalu.

Ketua Jabatan Siasatan dan Penguatkuasaan Trafik (JSPT) Kuala Lumpur ACP Sarifudin Mohd Saleh berkata kedua-dua kes kematian itu berlaku di Lebuhraya Kuala Lumpur-Seremban dan Lebuhraya Besraya melibatkan penunggang motosikal.

“Bagi tujuan itu JSPT menempatkan anggota di enam lokasi yang telah dikenal pasti kerap berlaku kemalangan iaitu di Jalan Duta, Jalan Pahang, Jalan Cheras, Jalan Kuching, Jalan Syed Putra dan Lebuhraya Kuala Lumpur-Seremban,” katanya kepada pemberita selepas meninjau sekatan jalan raya (SJR) di Stesen LRT Bangsar, di sini, awal pagi tadi.

Sementara itu, sebanyak 1,899 saman telah dikeluarkan dalam operasi SJR malam tadi, termasuk di dua lokasi lain iaitu di Jalan Genting Klang dan Jalan Ampang, di sini, menjadikan jumlah keseluruhan 7,998 saman telah dikeluarkan sepanjang Op Selamat kali ini, membabitkan pelbagai kesalahan jalan raya.

Beliau berkata sebanyak 28 tangkapan juga dilakukan iaitu 19 kes mengikut Seksyen 45 Akta Pengangkutan Jalan (APJ) 1987, enam kes (Seksyen 42 APJ 1987) dan tiga kes (Seksyen 108 APJ 1987).

Op Selamat 19 dilaksanakan selama 10 hari mulai 18 sehingga 27 Jan secara serentak di seluruh negara dan telah dilancarkan oleh Timbalan Ketua Polis Negara Tan Sri Razarudin Husain di Ayer Keroh, Melaka 13 Jan.


Pendakwaan akan buktikan Ahmad Zahid terima suapan jutaan ringgit berhubung VLN

Timbalan Pendakwa Raya  (TPR)  Datuk Raja Rozela Raja Toran berkata, pihak pendakwaan akan mengemukakan keterangan bahawa Ahmad Zahid, 68, sepanjang tempoh empat tahun sebagai Menteri Dalam Negeri ketika itu telah mengambil kesempatan daripada kedudukannya untuk mengaut kekayaan.

“Tertuduh telah menerima suapan yang melibatkan wang tunai pelbagai mata wang, iaitu dolar Singapura SG$14.71 juta, RM3.125 juta, US$15,000 dan mata wang EURO5,000. Tertuduh menerima wang ini daripada UKSB.

“UKSB adalah sebuah syarikat yang dilantik oleh kerajaan sebagai kontraktor bagi melaksanakan kerja-kerja pembekalan dan perkhidmatan untuk Kementerian Dalam Negeri. Lantikan UKSB telah dibuat mengikut beberapa perjanjian yang dimeterai antara Kerajaan Malaysia dan UKSB,” katanya.

Beliau berkata demikian ketika membacakan ucapan pembukaan kes pada hari pertama perbicaraan di hadapan Hakim Mahkamah Tinggi Datuk Mohd Yazid Mustafa.

Raja Rozela berkata pendakwaan juga akan mengemukakan keterangan lisan dan dokumen yang akan  membuktikan Ahmad Zahid terlibat dan mempunyai pengetahuan tentang pelantikan UKSB sebagai kontraktor.

“Yang Arif juga bakal mendengar keterangan beberapa orang saksi yang akan memperincikan fakta dan hal keadaan tentang bila dan bagaimana wang-wang suapan itu diterima oleh tertuduh. Di akhir kes pendakwaan kelak, Yang Arif akan dapat lihat wujudnya kaitan rapat antara fakta perlantikan UKSB sebagai kontraktor dan fakta penerimaan wang-wang tunai oleh tertuduh.

“Segala keterangan yang bakal dibawa masuk akan membuktikan secara prima facie bahawa tertuduh telah melakukan kesalahan sepertimana yang dinyatakan dalam setiap pertuduhan,” katanya.

Beliau berkata pendakwaan akan memanggil sekurang-kurangnya 20 orang saksi untuk memberi keterangan dan pada perbicaraan hari ini, dua atau tiga saksi dijangka memberi keterangan.

Raja Rozela dibantu TPR Wan Shaharuddin Wan Ladin, Gan Peng Kun dan Lim Wai Keong manakala Ahmad Zahid diwakili peguam Datuk Ahmad Zaidi Zainal dan Hamidi Mohd Noh.

Ahmad Zahid berdepan 33 pertuduhan menerima suapan berjumlah SG$13.56 juta daripada UKSB sebagai dorongan untuk dirinya, sebagai seorang pegawai badan awam iaitu Menteri Dalam Negeri, melanjutkan kontrak syarikat itu sebagai pengendali Perkhidmatan One Stop Centre (OSC) di China dan Sistem VLN serta mengekalkan kontrak perjanjian untuk membekalkan sistem bersepadu VLN kepada syarikat sama oleh KDN.

Beliau didakwa melakukan kesalahan itu di Seri Satria, Presint 16, Putrajaya dan di Country Heights, Kajang, antara Oktober 2014 dan Mac 2018.

Pertuduhan mengikut Seksyen 16 (a)(B) Akta Suruhanjaya Pencegahan Rasuah Malaysia (SPRM) 2009 serta boleh dihukum mengikut Seksyen 24 (1) akta sama yang membawa hukuman maksimum penjara 20 tahun dan denda lima kali ganda nilai suapan atau RM10,000 mengikut mana lebih tinggi, jika sabit kesalahan.

Bagi tujuh lagi pertuduhan, Ahmad Zahid didakwa sebagai menteri sama telah mendapatkan untuk dirinya wang tunai SG$1,150,000, RM3,000,000, EURO15,000 dan US$15,000 tanpa balasan daripada syarikat sama yang mempunyai hubungan dengan kerja rasmi beliau.

Beliau dituduh melakukan kesalahan itu di Country Heights antara Jun 2015 dan Oktober 2017 mengikut Seksyen 165 Kanun Keseksaan yang membawa hukuman maksimum penjara dua tahun atau denda atau kedua-duanya, jika sabit kesalahan.


Kedai kopi ‘port’ judi dalam talian – KM

SERI NEGERI 14 Mac – Kerajaan Negeri akan memperluaskan Jawatankuasa ‘Task Force’ ke seluruh daerah dalam usaha membanteras aktiviti judi dalam talian.

Ketua Menteri, Datuk Seri Utama Sulaiman Md Ali berkata ia berikutan terdapat individu di negeri ini cuba menggunakan kedai kopi sebagai lokasi aktiviti perjudian.

“Seperti saya sebut ‘melentur buluh elok dari rebungnya’ sebab itu banyak berlaku kerosakan dan keruntuhan rumah tangga akibat daripada judi ‘online’ ini.

“Dahulu kita duduk kedai kopi untuk berbincang antara satu sama lain, tetapi sekarang dengan teknologi canggih ‘smart phone’ (telefon pintar) mereka duduk ramai-ramai tidak berbual antara satu sama lain, sebaliknya khusyuk mengadap smart phone untuk melakukan judi dalam talian.

“Insya-Allah task force ini kita akan perluaskan ke peringkat daerah melibatkan semua agensi termasuklah Japerun dan Jawatankuasa Pembangunan dan Keselamatan Kampung (JPKK),” katanya.

Beliau berkata demikian ketika menjawab soalan tambahan Low Chee Leong (DAP- Kota Laksamana) mengenai Jawatankuasa Task Force yang akan diperluaskan ke setiap Japerun pada Persidangan Pertama, Penggal Kedua, hari kedua Dewan Undangan Negeri (DUN) Melaka Ke-15, di sini, hari ini.

“Setiap ahli task force dipertanggungjawabkan menghapuskan judi dalam talian ini. Kita akan panggil mereka untuk berbincang kaedah membanteras aktiviti ini,” katanya.